**Zmluva o dielo**

na realizáciu stavby:

**„Cyklistická komunikácia Moskovská trieda–Kremnická ulica, Košice - KVP“**

uzatvorená podľa ustanovenia § 536 a nasl. zákona č. 513/1991 Zb., Obchodný zákonník, v platnom znení,

medzi nasledovnými zmluvnými stranami:

**Objednávateľ:**

Obchodné meno: **Mesto Košice**

sídlo podľa zriaďovacej listiny: Trieda SNP 48/A, 040 11 Košice

osoba konajúca v mene organizácie: Ing. Jaroslav Polaček, primátor osoba oprávnená rokovať

IČO: 00691135

DIČ: 2021186904

IČ DPH: SK 2021186904

bankové spojenie: Všeobecná úverová banka a.s.

IBAN: SK72 0200 0000 0045 7171 1859

(ďalej ako „**Objednávateľ**“)

a

**Zhotoviteľ:**

Obchodné meno: *[doplní uchádzač]*

Sídlo: *[doplní uchádzač]*

zastúpený: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

bankové spojenie: *[doplní uchádzač]*

IBAN: *[doplní uchádzač]*

SWIFT/BIC: *[doplní uchádzač]*

zapísaná v Obchodnom registri Okresného súdu *[doplní uchádzač]*, oddiel: *[doplní uchádzač]*, vložka číslo: *[doplní uchádzač]*

(ďalej ako „**Zhotoviteľ**“)

(Objednávateľ a Zhotoviteľ ďalej spolu aj ako „**Zmluvné strany**“)

**PREAMBULA**

1. Dňa *[doplní verejný obstarávateľ pred uzatvorením zmluvy]* bolo Výzvou na predkladanie ponúk č. *[bude doplnené pred uzatvorením zmluvy]* uverejnenou vo Vestníku verejného obstarávania č. *[bude doplnené pred uzatvorením zmluvy]* zo strany Objednávateľa vystupujúceho v právnom postavení verejného obstarávateľa podľa zákona č. 343/2015 Z. z. o verejnom obstarávaní a o zmene a doplnení niektorých zákonov vyhlásené verejné obstarávanie na obstaranie podlimitnej zákazky - stavebné práce: ***„Rekonštrukcia a modernizácia cyklistických komunikácií v Meste Košice - Cyklistický chodník Moskovská trieda – Kremnická, Košice“*** (ďalej aj ako „**Súťaž**“ alebo „**Zákazka**“);
2. Ponuka Zhotoviteľa predložená do Súťaže bola na základe podmienok a kritérií Súťaže vyhodnotená ako úspešná a Objednávateľ túto Ponuku Zhotoviteľa prijal.
3. Predmet zákazky má byť z časti 95 % financovaný formou nenávratného finančného príspevku poskytnutého Objednávateľovi zo strany Ministerstva investícií, regionálneho rozvoja a informatizácie SR ako Riadiaci orgán pre IROP (ďalej len „**Poskytovateľ NFP**“) ​na základe Zmluvy o poskytnutí nenávratného finančného príspevku č. *[doplní verejný obstarávateľ pred uzatvorením zmluvy ]*(ďalej ako „**Zmluva o NFP**“) v rámci operačného programu Integrovaný regionálny operačný program (ďalej aj ako „**Operačný program**“), kód výzvy: IROP-PO7-SC72-2021-74, Prioritná os 7 – REACT-EU, špecifický cieľ 7.2 Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb ​za účelom realizácie projektu: Cyklistická cestička Moskovská trieda– Kremnická ulica, Košice -KVP, a z časti 5 % z vlastných prostriedkov Objednávateľa.

Vzhľadom na vyššie uvedené sa Zmluvné strany dohodli a uzatvárajú túto Zmluvu v nasledovnom znení:

1. **ÚVODNÉ USTANOVENIA**
   1. **Definície**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

**„Autorský zákon“** znamená zákon č. 185/2015 Z. z. Autorský zákon v znení neskorších predpisov.

**„Dielo“** znamená kompletné dielo Cyklistická cestička Moskovská trieda– Kremnická ulica, Košice - KVP tak, ako je opísané v Špecifikácií predmetu zákazky a Projektovej dokumentácii, ktoré má byť Zhotoviteľom v súlade s Ponukou Zhotoviteľa vykonané podľa tejto Zmluvy.

**„Dokumentácia Zhotoviteľa“** alebo jednotlivo **„Dokument Zhotoviteľa“** znamená akúkoľvek dokumentáciu, ktorá má byť vypracovaná Zhotoviteľom, ak tak určuje táto Zmluva a zároveň všetky výpočty, výkresy, príručky, projekty, modely, počítačové programy (software – ak je) a akékoľvek iné dokumenty, ktoré majú byť dodané Zhotoviteľom podľa tejto Zmluvy a Právnych predpisov.

**„Harmonogram prác“** znamená harmonogram prác vypracovaný a odovzdaný Zhotoviteľom podľa bodu 2.7 tejto Zmluvy.

**„Kontrolný deň“** znamená Zmluvnými stranami dohodnutý deň, počas ktorého Objednávateľ vykoná kontrolu postup vykonaných prác, stanovený spravidla jedenkrát za sedem (7) kalendárnych dní, resp. na základe dohody podľa potrieb a požiadaviek Zmluvných strán, podľa bodu 2.4 tejto Zmluvy.

**„Lehota plnenia“** znamená lehotu na vykonanie Diela uvedenú v bode 2.6 tejto Zmluvy.

**„Materiály“** znamenajú všetky materiály a výrobky, ktoré majú tvoriť alebo tvoria súčasť Diela.

**„Mechanizmus indexácie“** znamená mechanizmus na úpravu ceny v dôsledku zmien nákladov na realizáciu Diela bez ohľadu na predpokladanú dobu výstavby.

**„Občiansky zákonník“** znamená zákon č. 40/1964 Zb. Občiansky zákonník v znení neskorších predpisov.

**„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov.

**„Objednávateľ“** znamená osobu menovanú ako objednávateľ v záhlaví tejto Zmluvy.

**„Ponuka Zhotoviteľa“** znamená ponuku, ktorú Zhotoviteľ predložil do Súťaže, a na základe ktorej bol Zhotoviteľ úspešný v Súťaži. Ponuka Zhotoviteľa bola v súlade so Súťažnými podkladmi prevedená do tejto Zmluvy ako jednotlivé časti Ponuky Zhotoviteľa: Príloha č. 2 – Rozpočet Diela, Príloha č. 3 – Zoznam Subdodávateľov. Pokiaľ sa v tejto Zmluve nachádza odkaz na Ponuku Zhotoviteľa, má sa tým na mysli podľa kontextu, Rozpočet Diela, Zoznam Subdodávateľov, poprípade ktorákoľvek z časti Ponuky Zhotoviteľa (aj celá Ponuka Zhotoviteľa) tak, ako bola predložená do Súťaže, aj s prípadnými vysvetleniami.

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy.

**„Preberací protokol“** má význam uvedený v bode 2.10.1 tejto Zmluvy.

### **„Projekt“** znamená projekt Cyklistická cestička Moskovská trieda– Kremnická ulica, Košice -KVP realizovaný v rámci operačného programu Integrovaný regionálny operačný program (ďalej aj ako „Operačný program“), kód výzvy: IROP-PO7-SC72-2021-74, Prioritná os 7 – REACT-EU, špecifický cieľ 7.2 Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb.

### „**Projektová dokumentácia**“ znamená realizačnú projektovú dokumentácia vypracovanú projektantom Ing. Vladimír Vydra - Ardyv Form, Juhoslovanská 7, Košice, ktorá tvorí súčasť Súťažných podkladov a rovnako súčasť Prílohy č. 1 tejto Zmluvy.

**„Rozpočet“** znamená rozpočet Zmluvnej ceny – ocenený Výkaz výmer - v súlade s Ponukou Zhotoviteľa, ktorý tvorí Prílohu č. 2 Zmluvy.

**„Stavebný zákon“** znamená zákon č. 50/1976 Zb. o územnom plánovaní a stavebnom poriadku v znení neskorších predpisov.

**„Stavenisko“** znamená miesto, kde má byť Dielo vyhotovené, na ktoré majú byť Materiály dodané, ako je definované v Špecifikácii predmetu zákazky.

**„Subdodávateľ“** je hospodársky subjekt, ktorý uzavrie alebo uzavrel so Zhotoviteľom písomnú zmluvu na plnenie určitej časti tejto Zmluvy.

**„Súťaž“** má význam uvedený v bode A) Preambuly tejto Zmluvy*.*

**„Súťažné podklady“** znamenajú súťažné podklady pre Súťaž.

**„Špecifikácia predmetu zákazky“** tvorí súčasť Prílohy č. 1 tejto Zmluvy. Špecifikácia predmetu zákazky špecifikuje účel, rozsah a technické a iné kritériá a požiadavky na Dokumentáciu Zhotoviteľa, Dielo a ostatné plnenia tejto Zmluvy tak, ako ich Objednávateľ definoval v časti B. Opis predmetu zákazky Súťažných podkladov (pre vylúčenie pochybností, Špecifikácia predmetu zákazky zahŕňa aj dokumenty, ktoré tvorili prílohy časti B. Opis predmetu zákazky Súťažných podkladov ako aj vysvetlenia poskytnuté Objednávateľom v procese verejného obstarávania).

**„Technický dozor“** znamená osobu menovanú ako technický dozor zo strany Objednávateľa. Technický dozor je personál Objednávateľa a vykonáva kontrolu prác Zhotoviteľa a ostatné práva a povinnosti stanovené touto Zmluvou.

**„Technické normy“** znamenajú technické normy (STN, EN, ISO) vzťahujúce sa na akékoľvek práce na Diele, samotné Dielo a Materiály, a ostatné normy uvedené v Špecifikácii predmetu zákazky alebo normy definované Právnymi predpismi.

**„Vyššia moc“** má význam uvedený v bode 3.3.4 tejto Zmluvy.

**„Zákon o verejnom obstarávaní“** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**„Záručná doba“** znamená záručnú dobu podľa bodu 3.4 tejto Zmluvy.

**„Zhotoviteľ“** znamená osobu menovanú ako zhotoviteľ v záhlaví tejto Zmluvy.

**„Zmluva“** znamená túto zmluvu o dielo v znení všetkých jej príloh a doplnení.

**„Zmluvná cena“** znamená konečnú pevnú cenu, za vyhotovenie a dokončenie Diela a odstránenie akýchkoľvek vád Diela a poskytnutie ostatných plnení na základe tejto Zmluvy vrátane DPH uvedenú v bode 3.2.2 tejto Zmluvy

**„Zmluvná strana“** znamená Objednávateľa alebo Zhotoviteľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Zhotoviteľa.

* 1. **Výklad Zmluvy a pojmov**

Ak z kontextu Zmluvy nevyplýva niečo iné alebo v Zmluve nie je vyslovene uvedené inak, pre výklad Zmluvy a pojmov platia nasledovné pravidlá:

* + - 1. slová v jednotnom čísle zahŕňajú aj ich množné číslo a naopak;
      2. slová v mužskom rode zahŕňajú aj ich ženský rod a naopak;
      3. názvy bodov alebo nadpisy alebo vysvetľujúce poznámky, ktoré sa uvádzajú v tejto Zmluve, slúžia iba pre lepšiu orientáciu a pri vysvetľovaní podstatných podmienok a ustanovení tejto Zmluvy sa nebudú brať do úvahy;
      4. prílohy Zmluvy tvoria jej neoddeliteľnú súčasť, pričom v prípade rozporov medzi textom Zmluvy a znením príloh Zmluvy platí, že znenie Zmluvy má prednosť pred znením jej príloh;
      5. deň sa rozumie kalendárny deň, pokiaľ Zmluva neurčuje inak;
      6. osobou sa rozumie aj právnická aj fyzická osoba, vrátane jej právneho nástupcu.
  1. **Poradie záväznosti dokumentov**

Ustanovenia tejto Zmluvy a jej príloh je potrebné vykladať, ako vzájomne sa doplňujúce a vysvetľujúce, t. j. opomenutia záväzkov v nadradených dokumentoch nespôsobujú zánik záväzkov ustanovených v dokumentoch nižšej záväznosti. Pre účely výkladu a interpretácie tejto Zmluvy a jej príloh budú mať nižšie uvedené dokumenty nasledovné poradie záväznosti:

* + - 1. Zmluva,
      2. Špecifikácia predmetu zákazky,
      3. Ponuka Zhotoviteľa,
      4. Harmonogram prác a ostatná Dokumentácia Zhotoviteľa.
  1. **Predmet Zmluvy**
     1. Predmetom tejto Zmluvy sú najmä, nie však výlučne, nasledovné záväzky Zhotoviteľa:
        1. Zhotoviteľ je povinný na svoje náklady a na svoje nebezpečenstvo dodať všetky Materiály a Dokumentáciu Zhotoviteľa, ktoré sú potrebné pre riadne vyhotovenie a dokončenie Diela a odstránenie vád na Diele a prevádzku Diela;
        2. Zhotoviteľ je povinný na svoje náklady a na svoje nebezpečenstvo vyhotoviť a dokončiť pre Objednávateľa Dielo v súlade so Zmluvou, Projektovou dokumentáciou a Dokumentáciou Zhotoviteľa, a odstrániť na Diele a Dokumentácii Zhotoviteľa akékoľvek vady a nedorobky;
        3. Zhotoviteľ je povinný riadne vyhotovené a dokončené Dielo a Dokumentáciu Zhotoviteľa Objednávateľovi odovzdať v súlade s postupmi a podmienkami podľa tejto Zmluvy.
     2. Predmetom tejto Zmluvy sú najmä, nie však výlučne, nasledovné záväzky Objednávateľa:
        1. Objednávateľ je povinný Zhotoviteľovi poskytnúť všetku súčinnosť tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas;
        2. Objednávateľ je riadne vykonané Dielo povinný v súlade s ustanoveniami tejto Zmluvy prevziať;
        3. Objednávateľ je povinný za riadne vykonané Dielo a ostatné plnenia na základe tejto Zmluvy Zhotoviteľovi zaplatiť Zmluvnú cenu v súlade s touto Zmluvou.
     3. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.
     4. Zhotoviteľ potvrdzuje, že v rozsahu, v akom to je možné pri vynaložení všetkej odbornej starostlivosti preskúmal a detailne sa oboznámil so všetkými podkladmi, údajmi a informáciami, ktoré poskytol Objednávateľ, vrátane Projektovej dokumentácie. V prípade, ak Zhotoviteľ zistí akúkoľvek chybu, príp. nedostatok týchto podkladov, ktorú ani pri vynaložení odbornej starostlivosti nemohol zistiť v čase pred podpisom tejto Zmluvy, je povinný túto skutočnosť bezodkladne oznámiť Objednávateľovi.

1. **Dokumentácia Zhotoviteľa**
   1. **Dokumentácia Zhotoviteľa**
      1. Zhotoviteľ vypracuje a bude zodpovedný za všetku Dokumentáciu Zhotoviteľa, ktorú je povinný zhotoviť podľa tejto Zmluvy (nevynímajúc Právne predpisy) a za jej súlad s touto Zmluvou (nevynímajúc Právne predpisy). Pokiaľ táto Zmluva neustanovuje vo vzťahu k určitej časti Dokumentácie Zhotoviteľa osobitne inak, Zhotoviteľ je povinný odovzdať finálne znenie (po príslušnom preskúmaní zo strany Objednávateľa v prípadoch, v ktorých sa vyžaduje) akejkoľvek Dokumentácie Zhotoviteľa v počte a vo formátoch požadovaných Špecifikáciou predmetu zákazky, Ponukou Zhotoviteľa alebo inak definovanou touto Zmluvou.
      2. Každý dokument, ktorý znamená Dokumentáciu Zhotoviteľa a vyžaduje sa jeho pripomienkovanie alebo schválenie alebo odsúhlasenie zo strany Objednávateľa podľa tejto Zmluvy (ak sú takto označené) bude v lehote stanovenej v tejto Zmluve predložený Technickému dozoru Objednávateľa na pripomienkovanie alebo preskúmanie 1x v tlačenej forme a 1x v elektronickej forme vo formáte pdf. a pre výkresové a projektové časti aj vo formáte dgn, dwg, a/alebo MapInfo podľa požiadaviek Objednávateľa, textové časti aj vo formáte doc. (word) a tabuľkové časti aj vo formáte xls. (excel) a budú sa aplikovať nasledovné ustanovenia:
         1. po jeho predložení bude patriť Objednávateľovi lehota desiatich (10) dní na vznesenie a doručenie pripomienok k predloženému Dokumentu Zhotoviteľa. Na prípadné nevhodné pripomienky a/alebo pripomienky, ktorých zapracovanie by malo mať vplyv na Zmluvnú cenu a/alebo termíny plnenia v zmysle Harmonogramu Zhotoviteľ Objednávateľa upozorní (ustanovenie § 551 Obchodného zákonníka sa použije primerane);
         2. po doručení pripomienok zo strany Objednávateľa ich Zhotoviteľ zapracuje do siedmich (7) dní a v tejto lehote Dokumentáciu Zhotoviteľa so zapracovanými pripomienkami opäť doručí Objednávateľovi;
         3. v prípade ak Objednávateľ nebude mať ďalšie pripomienky k predloženému Dokumentu Zhotoviteľa vydá najneskôr do piatich (5) dní Zhotoviteľovi písomné potvrdenie o tom, že nemá ďalšie pripomienky k predloženému Dokumentu Zhotoviteľa (môže byť vydané aj emailom);
         4. v prípade, ak Objednávateľ bude mať k zapracovaným pripomienkam ďalšie pripomienky a/alebo výhrady sa postup podľa tohto bodu 2.1.2 aplikuje aj opakovane. Pre vylúčenie pochybností platí, že Zhotoviteľ nemá nárok na predĺženie žiadnych lehôt a termínov podľa tejto Zmluvy a nemá nárok na žiadne dodatočné náklady pokiaľ majú pripomienky Objednávateľa povahu vytknutých vád, pre ktoré Dokument Zhotoviteľa nie je v súlade s touto Zmluvou a/alebo pokiaľ Objednávateľovi takýto dopad pripomienok Zhotoviteľ vopred pred ich zapracovaním neoznámil postupom podľa bodu a) vyššie;
         5. ak Dokument Zhotoviteľa spĺňa požiadavky Zmluvy Technický dozor Objednávateľa v lehote na preskúmanie podľa bodu a) vyššie Zhotoviteľovi vydá oznámenie, že nemá ďalšie pripomienky k Dokumentu Zhotoviteľa. Pokiaľ Technický dozor Objednávateľa v príslušnej lehote na preskúmanie Zhotoviteľovi nevydá oznámenie, že Dokument Zhotoviteľa nespĺňa požiadavky tejto Zmluvy, postupom podľa tohto bodu 2.1.2 alebo Zhotoviteľovi nevydá potvrdenie podľa tohto bodu e), Zhotoviteľ má právo na predĺženie lehôt plnení priamo závislých od vydania tohto potvrdenia zo strany Objednávateľa.
         6. V prípade, ak má Zhotoviteľ Objednávateľovi dodať určitý Dokument Zhotoviteľa v predpísanom počte sád alebo vyhotovení tak po tom, ako Objednávateľ vydá podľa bodu e) vyššie Zhotoviteľovi potvrdenie o tom, že Dokument Zhotoviteľa spĺňa požiadavky tejto Zmluvy, Zhotoviteľ najneskôr do piatich (5) dní dodá Objednávateľovi príslušné Dokumenty Zhotoviteľa vo forme a v počte dohodnutom podľa tejto Zmluvy ak sa v tejto Zmluve neuvádza, že ich dodá inokedy (napr. k Preberaciemu konaniu). Dodanie všetkých sád a počtov príslušnej Dokumentácie Zhotoviteľa Objednávateľ potvrdí vydaním preberacieho protokolu k príslušnej Dokumentácií Zhotoviteľa.
      3. Vydanie potvrdenia alebo akékoľvek iné schválenie či súhlas Objednávateľa vo vzťahu k Dokumentácii Zhotoviteľa nezbavuje Zhotoviteľa žiadnej zodpovednosti. Ak sa v Dokumentácii Zhotoviteľa nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa podľa tohto bodu 2.1 Zmluvy.
2. **ZHOTOVENIE DIELA**
   1. **Stavenisko**
      1. Objednávateľ poskytol Zhotoviteľovi v rozsahu, v akom ich má k dispozícii, všetky dôležité a potrebné údaje a informácie o faktickom a právnom stave Staveniska, najmä, ale nie výlučne, o užívacích právach k Stavenisku, o dostupných podmienkach Staveniska vrátane informácií o príjazdových cestách. Za interpretáciu všetkých týchto údajov potrebných na plnenie povinností Zhotoviteľa podľa tejto Zmluvy zodpovedá Zhotoviteľ. Objednávateľ Zhotoviteľovi najmä poskytol možnosť obhliadky Staveniska pred podpisom tejto Zmluvy.
      2. Zhotoviteľ vyhlasuje, že v rozsahu, v akom to bolo prakticky možné, sa oboznámil s formou, povahou a podmienkami Staveniska, vrátane všetkých dostupných podmienok Staveniska pred podpisom tejto Zmluvy, a v uvedenom rozsahu mu je stav Staveniska známy. Zhotoviteľ zároveň v rozsahu, v akom to bolo prakticky možné, získal všetky informácie o Stavenisku, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd na Stavenisku a na Diele, ako aj informácie o prístupových a príjazdových cestách k Stavenisku.
      3. Objednávateľ je povinný Zhotoviteľovi poskytnúť, resp. zabezpečiť právo prístupu na Stavenisko tak, aby Zhotoviteľ mohol Dielo riadne vyhotoviť a dokončiť a odovzdať Objednávateľovi v Lehote plnenia. Objednávateľ poskytne prístup na Stavenisko Zhotoviteľovi a Stavenisko Zhotoviteľovi odovzdá najneskôr do (5) dní na základe výzvy Zhotoviteľa kedykoľvek po nadobudnutí účinnosti tejto Zmluvy tak, aby Zhotoviteľ celé Dielo vyhotovil a dokončil v súlade s Harmonogramom prác v Lehote plnenia. O odovzdaní Staveniska Zmluvné strany vyhotovia protokol o odovzdaní Staveniska. Tento protokol musí byť podpísaný oboma Zmluvnými stranami. Zhotoviteľ nie je v omeškaní s plnením podľa tejto Zmluvy po dobu, po ktorú mu Objednávateľ neposkytol právo prístupu na Stavenisko podľa tohto bodu.
   2. **Podmienky vykonania Diela**
      1. Zhotoviteľ je zodpovedný za to, že Dielo a všetky Materiály budú vyhovovať Špecifikácii predmetu zákazky, Ponuke Zhotoviteľa, Zmluve a Právnym predpisom.
      2. Zhotoviteľ a Objednávateľ sú povinní vzájomne si poskytnúť akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
      3. Zhotoviteľ nesie zodpovednosť za správne umiestnenie všetkých častí Diela v súlade so Špecifikáciou predmetu zákazky, Projektovou dokumentáciou a Dokumentáciou Zhotoviteľa a špecifikami Staveniska, a je po vinný napraviť každú chybu v situovaní, umiestnení, rozmeroch alebo vytýčení Diela na Stavenisku.
      4. Kontrolu vykonávania Diela vykonáva Technický dozor Objednávateľa najmä avšak nie výlučne počas Kontrolných dní v súlade s bodom 2.4 tejto Zmluvy. Technickému dozoru musí byť umožnený prístup k akejkoľvek časti Diela. Žiadna časť Diela nesmie byť realizovaná bez súhlasu Technického dozoru. Akékoľvek podstatné skutočnosti a okolnosti týkajúce sa vykonávania Diela je Zhotoviteľ povinný konzultovať s Technickým dozorom Objednávateľa. Technický dozor Objednávateľa je oprávnený vykonávať akékoľvek záznamy v stavebnom denníku. Technický dozor je oprávnený vydať pokyn na prerušenie prác v prípade, ak to neumožňujú klimatické podmienky alebo ak Zhotoviteľ iným spôsobom zjavne koná v rozpore s pracovnými postupmi určenými technickými normami alebo odporúčaniami výrobcov na právne zabudovanie dodávaných materiálov. Takýto pokyn musí Technický dozor bezodkladne oznámiť Objednávateľovi a o dobu prerušenia prác sa primerane predlžuje Lehota plnenia. Pre vylúčenie pochybností, žiadny záznam a/alebo schválenie práce zo strany Technického dozoru Objednávateľa nezbavuje Zhotoviteľa žiadnej zodpovednosti alebo povinnosti. Objednávateľ je povinný ustanoviť osobu vykonávajúcu funkciu Technického dozoru najneskôr do piatich (5) dní odo dňa nadobudnutia účinnosti tejto Zmluvy (ak nie je určený v Špecifikácii predmetu zákazky alebo v Súťažných podkladoch).
      5. Zhotoviteľ bude na vlastné náklady zodpovedný za zabezpečenie vody, elektriny a všetkých ďalších energií a ďalších služieb, ktoré môže pri realizácii Diela potrebovať, a to formou zriadenia osobitných odberných miest jednotlivých médií (resp. inou formou podľa uváženia Zhotoviteľa), ktoré môže pri realizácii Diela potrebovať, ak sa s Objednávateľom nedohodne inak. Všetky náklady na energie znáša Zhotoviteľ.
      6. Zhotoviteľ okrem iného zabezpečí na vlastné riziko a zodpovednosť najmä
         1. dopravu, vykládku, skladovanie Materiálov v mieste Staveniska;
         2. akékoľvek technické/stavebné úpravy v súlade s Projektovou dokumentáciou nevyhnutné pre výstavbu a zapojenie Diela;
         3. výstavbu, inštaláciu, montáž kompletného Diela podľa Projektovej dokumentácie a Dokumentácie Zhotoviteľa;
         4. komplexné sprevádzkovanie Diela;
         5. vykonanie úspešného Preberacieho konania.
      7. Zhotoviteľ počas celej doby trvania tejto Zmluvy nesie zodpovednosť za všetky práce na Diele a akékoľvek nebezpečenstvo spojené s prácami na Diele, zhotovovaním Diela a akýmikoľvek inými prácami a činnosťami, ktoré je Zhotoviteľ povinný vykonať na základe tejto Zmluvy. Zhotoviteľ zabezpečí najmä, nie však výlučne:
         1. zabezpečenie inžinierskej činnosti, záväzných stanovísk správcov inžinierskych sietí a ich vytýčenie a zameranie v teréne (stavebné práce okolo živých inžinierskych sietí je nutné robiť v zmysle bezpečnostných predpisov za účasti dozoru majiteľov (správcov) sietí, aby nedošlo k ich poškodeniu), rozhodnutí, stanovísk, vyjadrení, súhlasov, posúdení alebo iných opatrení dotknutých orgánov štátnej správy, obce a iných organizácií (vrátane stavebného povolenia, súhlasov a iných náležitostí v zmysle TP 03/2006 Ministerstva dopravy, pôšt a telekomunikácií SR);
         2. geodetické práce počas realizácie a porealizačné zameranie;
         3. stráženie Staveniska, aby na Stavenisko nemali v čase výkonu stavebných prác prístup nepovolané osoby, a to najmä na miesta, kde môže dôjsť k ohrozeniu života alebo zdravia;
         4. zabezpečenie a osadenie dočasného a trvalého dopravného značenia a zabezpečenie označenia Staveniska, vrátane označenia Staveniska informačnou tabuľou obsahujúcou údaj o Objednávateľovi, Zhotoviteľovi a dátume začiatku a ukončenia realizácie diela v počte kusov 2 o veľkosti 1,5m x 1m, zabezpečenie vydania povolenia na zvláštne užívanie komunikácie a verejného priestranstva a ich odsúhlasenie na príslušných úradoch a zabezpečenie organizácie dopravy na mieste plnenia počas celej doby realizácie diela,
         5. zriadenie vjazdu a výjazdu z miestnej komunikácie alebo z účelovej komunikácie na prísun stavebných výrobkov, na odvoz stavebného odpadu a na prístup vozidiel záchrannej zdravotnej služby a dopravnej zdravotnej služby a požiarnej ochrany, a jeho udržiavanie v nepoškodenom a čistom stave;
         6. umiestnenie a skladovanie Materiálov na Stavenisku podľa dohody s Objednávateľom;
         7. poriadok a čistotu na Stavenisku, v jeho okolí a na užívaných inžinierskych sieťach;
         8. bezpečnosť a ochranu zdravia všetkých osôb nachádzajúcich sa na Stavenisku, požiarnu ochranu Staveniska a poučenie osôb nachádzajúcich sa na Stavenisku o bezpečnosti a ochrane zdravia a požiarnej ochrane Staveniska a Diela;
         9. aby sa všetky osoby nachádzajúce sa na Stavenisku zdržali fajčenia na Stavenisku mimo priestorov výhradne určených a označených Zhotoviteľom na tieto účely;
         10. vykonanie opatrení potrebných na ochranu existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa na Stavenisku alebo v jeho okolí, najmä podopierať ich, zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré zodpovedá Zhotoviteľ;
         11. predchádzanie škodám na majetku tretích osôb;
         12. na Stavenisku, počas celého zhotovovania Diela, dostupnosť Projektovej dokumentácie a iných technických podkladov alebo ich kópií, potrebnej na uskutočňovanie Diela a na výkon štátneho stavebného dohľadu ;
         13. vypracovanie pasportizácie existujúcich objektov v línii stavby;
         14. pred dňom odovzdania a prevzatia Diela odstránenie všetkých technologických zariadení a vybavenia Staveniska zo Staveniska, nadbytočných stavebných výrobkov, a odpadu zo Staveniska, pričom toto ustanovenie sa primerane použije aj v prípade odstraňovania vád a závad;
      8. Zhotoviteľ sa zaväzuje zabezpečiť všetky technologické zariadenia Staveniska a Materiály nevyhnutné pre zhotovenie Diela a dopraviť ich na Stavenisko, a to v takom predstihu, aby pred začatím zhotovovania príslušnej časti Diela boli na Stavenisku k dispozícii všetky technologické zariadenia Staveniska a Materiály nevyhnutné pre zhotovenie Diela. Zhotoviteľ je oprávnený skladovať na Stavenisku výlučne len technologické zariadenia Staveniska a Materiály určené na realizáciu Diela podľa tejto Zmluvy. Zhotoviteľ zabezpečí ochranu technologických zariadení Staveniska a Materiálov pred poškodením alebo zničením a ich skladovanie tak, aby tieto nestratili predpísané, resp. požadované vlastnosti. Zhotoviteľ zodpovedá za súlad všetkých Materiálov, ktoré použil na zhotovenie Diela, s príslušnými Právnymi predpismi a touto Zmluvou. Nebezpečenstvo vzniku škody na Materiáloch   
         a Diele znáša výlučne Zhotoviteľ, a to od momentu prevzatia Staveniska až do prevzatia Diela zo strany Objednávateľa v súlade s bodom 2.10 tejto Zmluvy.
      9. Zhotoviteľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z. z. o odpadoch v znení neskorších predpisov, ktoré vzniknú v súvislosti s plnením tejto Zmluvy. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v zmysle príslušných ustanovení zákona o odpadoch. V prípade, ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.
      10. Odo dňa začatia vykonávania prác na Diele je Zhotoviteľ povinný viesť stavebný denník v zmysle Stavebného zákona a príslušných vykonávacích predpisov. Pri vedení stavebného denníka sa budú Zmluvné strany riadiť najmä ustanoveniami § 46d Stavebného zákona a § 28 vyhlášky Ministerstva životného prostredia Slovenskej republiky č. 453/2000 Z. z. o niektorých ustanoveniach Stavebného zákona. Stavebný denník musí byť trvale prístupný všetkým pracovníkom podieľajúcim sa na vykonávaní Diela a kontrolným orgánom na vopred dohodnutom mieste na Stavenisku. Vedenie stavebného denníka sa končí dňom, keď sú odstránené všetky vady a nedorobky na Diele. Žiadny súhlas alebo zápis Objednávateľa vo vzťahu k Dielu alebo postupu prác na Diele nezbavuje Zhotoviteľa žiadnej zodpovednosti. Ak sa na Diele nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa uvedené v stavebnom denníku alebo inak udelené zo strany Objednávateľa.
      11. Objednávateľ je oprávnený vstupovať na Stavenisko a kontrolovať postup Zhotoviteľa pri zhotovovaní Diela. Zhotoviteľ poskytne Objednávateľovi všetku súčinnosť pri vykonávaní kontroly podľa tohto bodu. Vykonanie kontroly zo strany Objednávateľa nezbavuje Zhotoviteľa žiadnej povinnosti alebo zodpovednosti. Objednávateľ je oprávnený schvaľovať súpis vykonaných prác. Objednávateľ je oprávnený vykonávať akékoľvek záznamy v stavebnom denníku. Pre vylúčenie pochybností, žiadny záznam a/alebo schválenie práce zo strany Objednávateľa, nezbavuje Zhotoviteľa žiadnej zodpovednosti alebo povinnosti.
      12. Pre vylúčenie pochybností, podmienkami vykonania Diela uvedenými v tomto bode nie sú dotknuté ostatné podmienky uvedené v ostatných častiach Zmluvy, najmä v Projektovej dokumentácii a Špecifikácii predmetu zákazky.
      13. Zhotoviteľ je povinný odo dňa prevzatia Staveniska udržiavať v platnosti poistnú zmluvu na poistenie zodpovednosti za škodu pri výkone podnikateľskej činnosti na poistnú sumu minimálne vo výške Zmluvnej ceny s DPH podľa bodu 3.2.2 tejto Zmluvy. Zhotoviteľ je povinný pri prevzatí Staveniska predložiť Objednávateľovi osvedčenú kópiu poistnej zmluvy, resp. iného rovnocenného dokladu preukazujúceho platnosť poistenia podľa tohto bodu Zmluvy.
      14. Zhotoviteľ zabezpečí koordinátora dokumentácie na koordináciu projektovej dokumentácie a jej zmien z hľadiska zaistenia bezpečnosti a ochrany zdravia pri práci a koordinátora/koordinátorov bezpečnosti na koordináciu plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci v zmysle nariadenia vlády SR č. 396/2006 Z. z. (ďalej len “NV SR č. 396/2006 Z. z.“).
      15. Zhotoviteľ zabezpečí pred zriadením staveniska vypracovanie plánu bezpečnosti a ochrany zdravia pri práci podľa § 5 ods. 2 písm. b) NV SR č. 396/2006 Z. z. a poskytne spolupôsobenie Objednávateľovi pri vypracovaní/aktualizácii oznámenia podľa prílohy č. 1 NV SR č. 396/2006 Z. z. pre príslušný inšpektorát práce. Zhotoviteľ pred začatím prác viditeľne umiestni na stavenisku oznámenie podľa prílohy č. 1 NV SR č. 396/2006 Z. z..
      16. Povolenie príslušného cestného správneho orgánu na čiastočnú, resp. úplnú uzávierku dotknutej pozemnej komunikácie a na určenie použitia dočasného dopravného značenia si zabezpečí Zhotoviteľ sám na základe Projektu organizácie dopravy a Projektu dočasného dopravného značenia, ktorý bude vypracovaný osobou s príslušnou odbornou spôsobilosťou a bude schválený krajským dopravným inšpektorátom Krajského riaditeľstva policajného zboru v Košiciach.
      17. Potrebné dočasné i trvalé dopravné značenie obstará, dopraví na miesto použitia a osadí na vlastné náklady Zhotoviteľ, ktorý bude zabezpečovať aj jeho údržbu počas vykonávania diela. Za účelom kontroly správnosti osadenia a vyznačenia prenosného dopravného značenia Zhotoviteľ prizve zástupcu Krajského riaditeľstva Policajného zboru v Košiciach - krajského dopravného inšpektorátu, ktorý si vyhradzuje právo osadené a vyznačené dopravné značenie pozmeniť príp. doplniť v záujem zabezpečenia bezpečnosti a plynulosti cestnej premávky. Prípadné zmeny v dočasnom dopravnom značení zabezpečí Zhotoviteľ na svoje náklady. Zhotoviteľ zabezpečí odstránenie dočasného dopravného značenia po ukončení plnenia.
      18. Zhotoviteľ sa zaväzuje poskytnúť Objednávateľovi súčinnosť počas doby realizácie stavby, ktorá sa bude realizovať na základe tejto Zmluvy. Zhotoviteľ zodpovedá Objednávateľovi za kvalitu dodaných prác a služieb podľa tejto Zmluvy najmenej počas doby povinnej udržateľnosti Projektu, t. j. 5 rokov od podpísania Preberacieho protokolu. Zhotoviteľ je povinný v období počas platnosti tejto Zmluvy a po dobu 5-tich rokov udržateľnosti Projektu na požiadanie poskytnúť súčinnosť Objednávateľovi bezodkladne, v rámci výkonu kontrolnej činnosti príslušných orgánov voči Objednávateľovi, vrátane podania písomných vyjadrení a vysvetlení.
   3. **Správy o postupe prác a súpis vykonaných prác, Kontrolné dni** 
      1. Zhotoviteľ pravidelne za každý kalendárny mesiac vyhotoví a predloží Technickému dozoru Objednávateľa správy o postupe prác na Diele do piatich (5) dní po skončení sledovaného obdobia, ktorého sa týkajú (ďalej ako „**Správa o postupe prác**“). Správa o postupe prác bude obsahovať podrobný popis postupu prác, fotografie postupu prác, kópiu stavebného denníka za sledované obdobie a porovnanie skutočného a plánovaného postupu prác.
      2. Spolu s každou Správou o postupe prác Zhotoviteľ doručí Technickému dozoru Objednávateľa aj ocenený súpis vykonaných plnení podľa Rozpočtu Zmluvnej ceny, spolu s ktorým predloží aj zdôvodňujúce dokumenty, ktoré budú preukazovať splnenie predpokladov na poskytnutie platby a určenie výšky platby; podrobnosti môže určiť Technický dozor Objednávateľa. Technickému dozoru Objednávateľa patrí lehota desiatich (10) pracovných dní odo dňa predloženia oceneného súpisu vykonaných plnení na jeho preskúmanie. Na preskúmanie súpisu vykonaných plnení podľa tohto bodu sa primerane uplatňujú ustanovenia o schvaľovaní Dokumentácie Zhotoviteľa podľa bodu 2.1 tejto Zmluvy.
      3. Objednávateľ vykonáva kontrolu vykonaných prác prostredníctvom Technického dozoru najmä avšak nie výlučne počas Kontrolných dní pravidelne jedenkrát za sedem (7) kalendárnych dní, resp. na základe dohody podľa potrieb a požiadaviek Zmluvných strán. Presný termín bude spresnený zápisom v Stavebnom denníku pri odovzdaní Staveniska Zhotoviteľovi. Každý ďalší termín nasledujúceho Kontrolného dňa bude Zmluvnými stranami vopred dohodnutý a zapísaný v Stavebnom denníku.
      4. Po vykonaní kontroly vykonaných prác na Diele Zmluvné strany vyhotovia písomný záznam, ktorý musí byť podpísaný oprávnenými zástupcami oboch Zmluvných strán (ďalej len „**písomný záznam**“).   
         Na preskúmanie písomného záznamu z Kontrolného dňa sa primerane uplatňujú ustanovenia o schvaľovaní Dokumentácie Zhotoviteľa podľa bodu 2.1 tejto Zmluvy. Na pokyny Objednávateľa pri kontrole vykonaných prác sa primerane uplatňujú ustanovenia podľa bodu 3.9 tejto Zmluvy.
      5. Zhotoviteľ upovedomí Objednávateľa o čase potrebnom na odstránenie vád a nedorobkov zistených počas Kontrolného dňa a o spôsobe ich odstraňovania alebo namietne opodstatnenosť vytýkaných vád a nedorobkov Objednávateľa. Zhotoviteľ písomne oboznámi Objednávateľa o skutočnosti, kedy dôjde k odstráneniu zistených vád a nedorobkov, ako aj o spôsobe ich odstránenia, a to do piatich (5) dní odo dňa zistenia predmetných vád a nedorobkov Diela počas Kontrolného dňa. V prípade namietnutia opodstatnenosti vytýkaných vád a nedorobkov Objednávateľa, vytýkané vady a nedorobky odborne posúdi Technický dozor (ďalej ako „**Odborné posúdenie**“) a o takomto Odbornom posúdení vyhotoví písomný záznam. Písomný záznam a výsledky Odborného posúdenia vytýkaných vád a nedorobkov je záväzný pre obe Zmluvné strany.
      6. Písomné záznamy z Kontrolných dní vyššie a písomné záznamy z Odborného posúdenia budú súčasťou Správy o postupe prác vyhotovenej v súlade s bodom 2.4.1 vyššie.
   4. **Príručky pre prevádzku a údržbu a zaškolenie obsluhy**

Najneskôr k Preberaciemu konaniu Zhotoviteľ dodá Objednávateľovi všetky príručky pre prevádzku a údržbu Diela tam, kde to je pre riadne užívanie Diela, resp. jednotlivých materiálov alebo zariadení potrebné alebo vhodné a vrátane akýchkoľvek nevyhnutných dokumentov pre riadne užívanie, prevádzku a údržbu celého Diela. Zhotoviteľ zároveň zabezpečí a vykoná zaškolenie personálu Objednávateľa v oblasti prevádzky a obsluhy Diela vrátane všetkých postupov tak, aby po zaškolení bol Objednávateľ samostatne schopný obsluhovať Dielo a prevádzkovať ho na účely, na ktoré je vyhotovené. O zaškolení obsluhy Objednávateľa Zmluvné strany vyhotovia osobitný protokol, ktorý musí byť podpísaný oprávnenými zástupcami oboch Zmluvných strán.

* 1. **Lehota plnenia**
     1. Zhotoviteľ začne práce na realizácii Diela tak skoro, ako je to primerane možné, ihneď po nadobudnutí účinnosti tejto Zmluvy tak, aby celé Dielo vyhotovil a dokončil v súlade s Harmonogramom prác v Lehote plnenia.
     2. Lehota na vykonanie Diela je do **4 mesiacov** odo dňa nadobudnutia účinnosti tejto Zmluvy. Zhotoviteľ je povinný Dielo v súlade s Harmonogramom prác v Lehote plnenia vyhotoviť tak, aby zodpovedalo podmienkam tejto Zmluvy, bolo spôsobilé na Preberacie konanie podľa bodu 2.10 tejto Zmluvy a aby bolo pripravené na úspešné absolvovanie kolaudačného konania podľa bodu 2.11, ktorého výsledkom bude vydanie právoplatného rozhodnutia na užívanie stavby.
     3. Zhotoviteľ bude mať nárok na predĺženie Lehoty plnenia resp. predĺženie inej lehoty podľa tejto Zmluvy pokiaľ oneskorenie s dokončením Diela bude spôsobené niektorou z nasledovných okolnosti:
        1. príčina, ktorá dáva Zhotoviteľovi nárok na predĺženie Lehoty plnenia resp. predĺženie inej lehoty podľa niektorého z bodov tejto Zmluvy a/alebo Právnych predpisov;
        2. omeškanie, obmedzenie alebo iná príčina, za ktorú nesie zodpovednosť Objednávateľ, ktorá je priamou príčinou omeškania Zhotoviteľa;
        3. dôvody Vyššej moci, ktoré sú priamou príčinou omeškania Zhotoviteľa;
        4. pokyn Objednávateľa, pokiaľ je takýto pokyn priamou príčinou omeškania a na túto skutočnosť bol Objednávateľ zo strany Zhotoviteľa upozornený;
        5. dôvody nepredvídateľných (ktoré nie sú primerane predvídateľné skúseným Zhotoviteľom k dátumu na predloženie Ponuky Zhotoviteľa v Súťaži) fyzických podmienok predstavujúce prírodné fyzické podmienky a umelé fyzické prekážky a znečisťujúce látky, s ktorými sa Zhotoviteľ stretne na Stavenisku v priebehu realizácie Diela, vrátane geologických a hydrologických podmienok s výnimkou klimatických podmienok;
        6. rozhodnutie, nekonanie alebo konanie orgánu verejnej správy, ktoré bráni Zhotoviteľovi vo vykonávaní Diela, alebo ktoré je predpokladom vykonávania Diela, ak vznik alebo trvanie prekážky nebol spôsobený konaním alebo opomenutím Zhotoviteľa.
     4. Termíny stanovené v Harmonograme prác sa posunú o dobu, po ktorú nemôže Zhotoviteľ plniť svoje povinnosti z dôvodov podľa bodu 2.6.3, avšak Zhotoviteľ je povinný vynaložiť všetko úsilie na odstránenie tejto prekážky a ihneď ako to bude možné, plynule pokračovať vo vykonávaní Diela tak, aby Dielo bolo dokončené v najkratšom možnom čase.
     5. Najneskôr do troch (3) dní po tom, ako nastane alebo ako sa Zhotoviteľ dozvie, že nastala niektorá skutočnosť uvedená v tomto bode 2.6.3, alebo akákoľvek iná skutočnosť, ktorá môže mať vplyv na plnenie Zmluvy podľa Harmonogramu prác, je Zhotoviteľ povinný bezodkladne oznámiť túto skutočnosť Objednávateľovi a Technickému dozoru Objednávateľa. Toto oznámenie bude obsahovať:
        1. popis prekážky a dôvody na predĺženie času plnenia,
        2. predpokladanú dobu trvania prekážky,
        3. povinnosti, ktoré nie je alebo nebude možné vykonať,
        4. predpokladaný termín odovzdania Diela.
     6. ​Objednávateľ upozorňuje, že so zreteľom na podmienky Operačného programu je potrebné Dielo dokončiť najneskôr do 30. septembra 2023, pričom Zhotoviteľ berie na vedomie, že najmä v prípade, ak by v dôsledku omeškania Zhotoviteľa nemalo dôjsť k úspešnému dokončeniu všetkých aktivít Projektu do vyššie uvedeného termínu a v súlade s podmienkami Operačného programu, Objednávateľovi hrozí čiastočné, prinajhoršom úplné, obmedzenie (krátenie) financovania Diela (Projektu) z prostriedkov Európskej únie na základe Zmluvy o NFP, čo v zmysle bodu 3.3 Zmluvy (Riziko a zodpovednosť za škodu) predstavuje priamu škodu Objednávateľa. Vzhľadom k ukončeniu programového obdobia 2014 – 2020 nie je možné predlžiť dobu realizácie aktivít Projektu.
  2. **Harmonogram prác**
     1. Zhotoviteľ najneskôr do 7 dní odo dňa nadobudnutia účinnosti Zmluvy predloží Objednávateľovi grafický Harmonogram prác. Harmonogram prác bude zodpovedať požiadavkám Špecifikácie predmetu zákazky, Ponuke Zhotoviteľa a tejto Zmluve a bude zohľadňovať požiadavky podľa bodu 2.7.2 nižšie. Po odovzdaní Harmonogramu prác patrí Objednávateľovi lehota na preskúmanie Harmonogramu prác v trvaní piatich (5) dní. Na preskúmanie Harmonogramu prác platia primerane podmienky podľa bodu 2.1 tejto Zmluvy. Po preskúmaní Harmonogramu prác Objednávateľom sa tento stane pre Zmluvné strany záväzný.
     2. Zhotoviteľ vyhotoví Harmonogram prác tak, aby Zhotoviteľovi umožňoval vypracovanie kompletnej Dokumentácie Zhotoviteľa a následnú postupnú kompletizáciu celého Diela vrátane vyhotovenia a dokončenia celého Diela najneskôr v Lehote plnenia. Grafický Harmonogram prác bude obsahovať vyjadrenie časovej náročnosti jednotlivých úkonov, činností a prác vyjadrenú v dňoch. Harmonogram prác bude obsahovať stručný popis všetkých činností a prác, ich vzájomnú postupnosť a časovou nadväznosť.
     3. Kedykoľvek to bude potrebné z dôvodu predĺženia Lehoty plnenia alebo kedykoľvek Harmonogram prác nebude zodpovedať Zmluve, alebo ak sa skutočný postup prác nezhoduje s Harmonogramom prác, Zhotoviteľ predloží Objednávateľovi revidovaný Harmonogram prác na preskúmanie za rovnakých podmienok ako sú uvedené v bode 2.7.1, a to najneskôr do piatich (5) dní odo dňa, kedy Objednávateľ vyzve Zhotoviteľa na predloženie takéhoto revidovaného Harmonogramu prác na preskúmanie. Pre vylúčenie pochybností platí, že revízia Harmonogramu prác podľa tohto bodu nemôže mať sama o sebe vplyv na predĺženie Lehoty plnenia, pokiaľ okolnosť vyvolávajúca potrebu revízie Harmonogramu prác zároveň nedáva Zhotoviteľovi právo na predĺženie, resp. úpravu Lehoty plnenia podľa iného bodu tejto Zmluvy.
  3. **Pokyny Objednávateľa**
     1. Objednávateľ je oprávnený Zhotoviteľovi vydávať pokyny, ktoré sa Zhotoviteľ zaväzuje splniť a dodržať, pričom sa uplatňujú podmienky uvedené nižšie.
     2. Zhotoviteľ je povinný plniť iba pokyny vydané Technickým dozorom Objednávateľa alebo inou osobou Objednávateľa, ktorú Objednávateľ písomne oznámil Zhotoviteľovi.
     3. Pokyny Objednávateľa musia mať písomnú formu. Ak Objednávateľ vydá ústny pokyn, tento je vždy povinný písomne potvrdiť Zhotoviteľovi v lehote do dvoch (2) pracovných dní.
     4. Zhotoviteľ je vždy povinný konať v súlade s pokynmi Objednávateľa a nie je oprávnený sa od týchto pokynov odchýliť, ibaže (i) obdrží predchádzajúci písomný súhlas Objednávateľa, (ii) je také odchýlenie nevyhnutné urobiť v prípade bezprostredne hroziacej ujmy a stavu núdze na ochranu záujmov Objednávateľa a získanie predchádzajúceho písomného súhlasu Objednávateľa nie je možné rozumne vyžadovať alebo (iii) sú tieto pokyny Objednávateľa v rozpore so Zmluvou.
     5. Zhotoviteľ je povinný bezodkladne Objednávateľa písomne upozorniť na nevhodnosť pokynov Objednávateľa, ak Zhotoviteľ môže túto nevhodnosť zistiť pri vynaložení odbornej starostlivosti. Taktiež je povinný Objednávateľa písomne upozorniť, ak sú tieto pokyny Objednávateľa v rozpore s Právnymi predpismi, inak bude zodpovedný za škodu spôsobenú splnením takéhoto pokynu Objednávateľa.
     6. V prípade oznámenia Zhotoviteľa o nevhodnosti pokynu Objednávateľa Objednávateľ do desiatich (10) pracovných dní písomne oznámi Zhotoviteľovi, či na vydanom pokyne trvá alebo nie. Pokiaľ Objednávateľ Zhotoviteľovi písomne oznámi, že na pokyne trvá napriek písomnému oznámeniu Zhotoviteľa o nevhodnosti pokynu, Zhotoviteľ bude povinný takýto pokyn Objednávateľa splniť, nebude však zodpovedný za prípadnú škodu spôsobenú splnením takéhoto pokynu Objednávateľa. Ak Objednávateľ neoznámi Zhotoviteľovi vo vyššie uvedenej lehote, že trvá na svojom pokyne, má sa za to, že Objednávateľ netrvá na splnení takéhoto pokynu Objednávateľa a Zhotoviteľ tento pokyn Objednávateľa nesplní.
     7. Zhotoviteľ upozorní Objednávateľa vždy, keď je pravdepodobné, že sa realizácia Diela omešká alebo preruší, ak nevhodný pokyn Objednávateľa prekáža v riadnom vykonávaní Diela alebo ak pokyn Objednávateľa nebude vydaný v primeranom čase v zmysle Zmluvy. Toto upozornenie musí obsahovať podrobnosti o predmetnom pokyne Objednávateľa, podrobnosti o tom, prečo a dokedy by mal byť vydaný, a podrobnosti o povahe a rozsahu omeškania.
     8. V prípade, ak Zhotoviteľ oznámi Objednávateľovi, že pokyn má mať dopad na Lehotu plnenia a/alebo má mať pokyn dopad na Zmluvnú cenu Zhotoviteľ bezodkladne najneskôr však do desiatich (10) dní Objednávateľovi doručí návrh na zmenu podľa bodu 2.9 tejto Zmluvy.
     9. Ak Zhotoviteľovi vznikne omeškanie, ako dôsledok toho, že Objednávateľ nevydal pokyn v čase dohodnutom v tejto Zmluve, alebo boli práce prerušené v dôsledku nevhodného pokynu, ktorý je špecifikovaný v upozornení s priloženými podrobnosťami, Zhotoviteľ bude mať nárok na predĺženie termínu plnenia oproti pôvodným termínom v dôsledku každého takého omeškania a nárok na úhradu nákladov spojených s omeškaním alebo prerušením realizácie Diela. V takom prípade sa postupuje podľa bodu 2.9 tejto Zmluvy a Zhotoviteľ doručí Technickému dozoru Objednávateľa návrh na zmenu Zmluvy.
     10. Pokiaľ si niektorá záležitosť počas vykonávania Diela vyžaduje vyjadrenie alebo stanovisko Objednávateľa, Zhotoviteľ môže požiadať o vydanie pokynu Objednávateľa. Objednávateľ je povinný vydať pokyn do piatich (5) pracovných dní odo dňa, kedy Zhotoviteľ o vydanie pokynu požiadal.
  4. **Zmeny a úpravy**
     1. Technický dozor Objednávateľa je oprávnený kedykoľvek so súhlasom Objednávateľa navrhnúť uskutočnenie zmien formou žiadosti o predloženie návrhu uskutočnenia zmeny Zhotoviteľovi. Zhotoviteľ nevykoná žiadnu zmenu Diela, pokiaľ Objednávateľ návrh zmeny neschváli. Pokiaľ tak vyplýva z tejto Zmluvy, môže návrh na zmenu Zmluvy predložiť Technickému dozoru Objednávateľa aj priamo Zhotoviteľ bez výzvy Objednávateľa.
     2. Každá zmena môže zahŕňať najmä:
        1. zmeny v množstvách ktorejkoľvek položky prác zahrnutých v Zmluve;
        2. zmeny v kvalite a iných vlastnostiach niektorej položky prác,
        3. vynechanie niektorej práce,
        4. akúkoľvek dodatočnú prácu, alebo
        5. zmenu Harmonogramu prác.
     3. Ak nie je ďalej uvedené inak, návrhy uskutočnenia zmeny podľa tohto bodu 2.9 Zmluvy budú vypracované na náklady Zhotoviteľa a budú obsahovať údaje uvedené v bode 2.9.6 tejto Zmluvy.
     4. Keď Technický dozor Objednávateľa požiada Zhotoviteľa o návrh zmeny alebo kedykoľvek je tak povinný alebo oprávnený Zhotoviteľ urobiť podľa tejto Zmluvy sám, predloží Zhotoviteľ bez zbytočného odkladu, najneskôr však do desiatich (10) dní od obdržania žiadosti Technického dozoru Objednávateľa o predloženie návrhu uskutočnenia zmeny Technickému dozoru Objednávateľa návrh na uskutočnenie zmeny alebo oznámenie (s uvedením odôvodneného vysvetlenia), že nie je schopný včas zabezpečiť vypracovanie návrhu zmeny, alebo že taká zmena nie je uskutočniteľná alebo nie je vhodná a mohla by negatívne ovplyvniť realizáciu alebo prevádzkovanie Diela.
     5. Ak si vyžaduje vypracovanie návrhu uskutočnenia zmeny preukázateľne dlhšiu dobu ako desať (10) dní, oznámi to Zhotoviteľ bezodkladne Technickému dozoru Objednávateľa.
     6. Návrh uskutočnenia zmeny bude obsahovať nasledujúce údaje:
        1. popis navrhovaných prác, ktoré je treba vykonať;
        2. ak má tento rozsah mať vplyv na Harmonogram prác tak upravený Harmonogram prác; a návrh Zhotoviteľa na ocenenie zmeny.
     7. Každá zmena bude ocenená v súlade s nasledovným postupom:
        1. ak sa oceňovaná práca resp. plnenie zhoduje s označením položky uvedenej v Rozpočte Zmluvnej ceny pri ocenení tejto časti zmeny sa vždy použije položka práce, resp. plnenia ako je táto cena uvedená v Rozpočte Zmluvnej ceny;
        2. ak sa práca resp. plnenie nie úplne zhoduje s označením žiadnej položky v Rozpočte Zmluvnej ceny tak sa použije položka za podobnú prácu určenú Technickým dozorom Objednávateľa;
        3. ak návrh na zmenu obsahuje položku práce, pre ktorú Rozpočet Zmluvnej ceny neustanovuje žiadnu jednotkovú cenu, použije sa iná vhodná jednotková cena pre položku práce podobného charakteru vykonávanú za podobných podmienok určenú dohodou Zmluvných strán.
     8. V prípade, ak bude vhodné alebo nutné za účelom riadnej realizácie Diela vykonať zmenu Diela oproti rozsahu Diela definovanom Dokumentáciou Objednávateľa, zároveň Objednávateľ (sám alebo na vyžiadanie Zhotoviteľa) vydá pokyn podľa bodu 2.8 Zmluvy a Zhotoviteľ oznámi Objednávateľovi, že pokyn má mať dopad na Lehotu plnenia a/alebo má mať pokyn dopad na Zmluvnú cenu, pre účely prípravy návrhu na uskutočnenie zmeny sa budú uplatňovať nasledovné pravidlá:
        1. v prípade ak okolnosť vyvolávajúca potrebu tejto zmeny bude ležať vo sfére zodpovednosti Objednávateľa náklady na takéto práce bude znášať Objednávateľ;
        2. v prípade ak okolnosť vyvolávajúca potrebu tejto zmeny bude ležať vo sfére zodpovednosti Zhotoviteľa náklady na takéto práce bude znášať Zhotoviteľ; a
        3. v prípade, ak to síce nebude nutné pre účely realizácie Diela, avšak Zmluvné strany identifikujú, že je vhodné vykonať zmenu Diela, ktorá má mať dopad na Lehotu plnenia a/alebo má mať dopad na Zmluvnú cenu (napr. zlepšovací návrh Zhotoviteľa), náklady na tieto práce budú dohodnuté Zmluvnými stranami v rámci zmenového konania podľa tohto bodu 2.9 Zmluvy a takéto práce Zhotoviteľ vykoná jedine v prípade dohody Zmluvných strán o podstatných náležitostiach zmeny, ktorými sú obsah a rozsah prác a cena.
     9. Technický dozor Objednávateľa bez zbytočného odkladu po obdržaní návrhu na zmenu tento návrh posúdi a písomne vyhotoví o tom správu v ktorej uvedie, že k návrhu zmeny nemá pripomienky alebo k návrhu vznesie pripomienky a vráti ho Zhotoviteľovi bezodkladne na vykonanie opravy, doplnenia alebo prepracovania. V prípade pripomienok Technického dozoru Objednávateľa je Zhotoviteľ povinný bezodkladne predložiť opravený, doplnený alebo prepracovaný návrh uskutočnenia zmeny.
     10. Každý pokyn na uskutočnenie zmeny bude potom, ako Technický dozor Objednávateľa uvedie, že k nemu nemá pripomienky, predložený na schválenie a podpis Objednávateľovi. Pokiaľ je zmena podmienená súhlasom tretej osoby (napr. Poskytovateľom NFP), zabezpečí jej schválenie Objednávateľ. Po schválení a podpise návrhu na uskutočnenie zmeny zo strany Objednávateľa bude tento návrh predložený na podpis Zhotoviteľovi. V prípade, ak sa návrh na uskutočnenie zmeny bude zhodovať s návrhom, ktorý predložil Zhotoviteľ, Zhotoviteľ bude povinný takýto návrh podpísať. Takto vydaný pokyn na uskutočnenie zmeny následne potvrdený písomne Zhotoviteľom, predstavuje dodatok k Zmluve. Zhotoviteľ je následne povinný realizovať všetky svoje činnosti podľa Zmluvy so zohľadnením zmien. Zhotoviteľ je povinný viesť podrobnú evidenciu navrhovaných, odmietnutých a odsúhlasených zmien po celú dobu až do vydania záverečnej faktúry na základe Preberacieho protokolu k Dielu.
     11. Až do podpisu návrhu na zmenu podľa bodu 2.9.10 zo strany Objednávateľa Zhotoviteľ nesmie zastaviť žiadne práce na Diele a je povinný pokračovať v plnení Zmluvy v existujúcom rozsahu a podmienkach, pokiaľ takéto plnenie nemôže mať dopad na budúce plnenie podľa prerokovávaného návrhu na zmenu alebo pokiaľ nemôže inak negatívne ovplyvniť postup prác, Zmluvnú cenu a/alebo Harmonogram. V takom prípade na túto skutočnosť Zhotoviteľ Objednávateľa upozorní a vyžiada si od Objednávateľa pokyn podľa bodu 2.8 tejto Zmluvy. V takom prípade Objednávateľ pokynom určí, či má Zhotoviteľ (i) pozastaviť práce a počkať na potvrdenie návrhu na zmenu, (ii) či má pokračovať v pôvodnom rozsahu prác, (iii) či má pokračovať v prácach podľa prerokovávaného návrhu na zmenu alebo (iv) Objednávateľ rozhodne inak.
     12. ​Vzhľadom na skutočnosť, že realizácia Diela je spolufinancovaná z prostriedkov poskytnutých Objednávateľovi na základe Zmlúv o NFP, Zhotoviteľ berie na vedomie, že Objednávateľ je povinný vyžiadať si k návrhu zmeny aj stanovisko príslušného Riadiaceho orgánu alebo Sprostredkovateľského orgánu, pričom do doby doručenia stanoviska tohto orgánu Objednávateľovi lehoty podľa tohto bodu 2.9 Zmluvy neplynú. V naliehavých a odôvodnených prípadoch môže Dozor Objednávateľa vydať pokyn, aby Zhotoviteľ zmenu začal realizovať aj pred schválením zmeny podľa predchádzajúcej vety, ak ide o prípady určení v zmluve o NFP, v dokumentácií Operačného programu, resp. ak tak ustanoví príslušný orgán (ďalej spolu len „**osobitné pravidlá Operačného programu**“).
  5. **Preberacie konanie**
     1. Preberacie konanie sa uskutoční až po zhotovení celého Diela. Preberacie konanie je konanie, v ktorom Objednávateľ preverí, že Dielo a tomu zodpovedajúca Dokumentácia Zhotoviteľa nemá vady a spĺňa požiadavky Špecifikácie predmetu zákazky, Projektovej dokumentácie a Ponuky Zhotoviteľa, Právnych predpisov, Zmluvy, ktoré sa končí vydaním protokolu, ktorým Objednávateľ deklaruje splnenie záväzkov Zhotoviteľa vykonať a dokončiť Dielo riadne (konanie podľa tohto bodu ďalej aj ako „**Preberacie konanie**“ a protokol vydaný v Preberacom konaní ďalej aj ako „**Preberací protokol**“).
     2. Zhotoviteľ pre účely Preberacieho konania zabezpečí a poskytne všetky prístroje, vybavenie, asistenciu, dokumenty a iné informácie, zariadenia, materiály, personál a všetko ostatné tak, aby Preberacie konanie prebehlo v súlade so Zmluvou.
     3. Zhotoviteľ je povinný k Preberaciemu konaniu predložiť Objednávateľovi nasledovné doklady ​a dokumentáciu ​​v tlačenej forme – (vrátane originálov dokladov, ak boli vyhotovené/vydané):
        1. žiadosť o vydanie Preberacieho protokolu;
        2. ​protokol/zápis o odovzdaní a prevzatí diela
        3. dodacie listy;
        4. príslušné oprávnenia Zhotoviteľa na realizáciu Diela;
        5. všetku Dokumentáciu Zhotoviteľa, ak ešte nebola Objednávateľovi podľa tejto Zmluvy odovzdaná, najmä dokumentáciu skutočného vyhotovenia, prevádzkové poriadky, manuály údržby a ostatnú dokumentáciu vzťahujúcu sa na Dielo;
        6. všetky doklady o nakladaní s odpadmi v zmysle zákona č. 79/2015 Z. z o odpadoch v znení neskorších predpisov ​ súvisiace s vykonaním diela alebo ako jeho dôsledok;
        7. certifikáty a ďalšie dokumenty preukazujúce zhodu použitých stavebných výrobkov a Materiálov a záznamy zo všetkých skúšok Materiálov (v rozsahu, v akom tak vyžaduje Špecifikácia predmetu zákazky, Projektová dokumentácia alebo Právne predpisy);
        8. záručné listy dodaných zariadení, vrátane návodov a v prípade potreby doklady o zaškolení personálu Objednávateľa;
        9. 2x kópiu stavebného denníka;
        10. všetky protokoly o ​vykonaných skúškach a meraniach a o zaškolení obsluhy Diela,
        11. ​geodetický elaborát/zameranie vypracovaný oprávnenou osobou v dvoch (2) vyhotoveniach v tlačenej forme a v dvoch (2) vyhotoveniach v elektronickej podobe /CD/ (.doc, .xls, .pdf – textová časť a .dwg /.dng, .pdf – výkresová časť),
        12. ​dokumentáciu skutočnej realizácie stavby vrátane dokladovej časti vyhotoví v 3 vyhotoveniach v listinnej forme a 1x v elektronickej forme [(\*.doc, \*.xls, \*.pdf – textová časť), (\*.dwg, \*.dng, \*.pdf – výkresová časť)] na CD, resp. DVD nosiči. DSRS bude obsahovať aj súhrnnú technickú správu pre celú stavbu s celkovou situáciou stavby a situáciou širších vzťahov,
        13. Do​​kumentáciu skutočnej realizácie stavby (DSRS) v súlade s príslušnými všeobecne záväznými právnymi predpismi. Zhotoviteľ je povinný Objednávateľovi predložiť DSRS na schválenie v lehote do siedmych (7) dní od ukončenia celého diela. Objednávateľ dokumentáciu v lehote siedmych (7) dní od jej predloženia schváli, ak vyhovuje podmienkam určeným touto zmluvou a stanovených všeobecne záväznými právnymi predpismi a technickými normami, inak v tejto lehote dokumentáciu odmietne. V prípade odmietnutia dokumentácie je Zhotoviteľ povinný v lehote do siedmych (7) dní predložiť na schválenie prepracovanú dokumentáciu. Márnym uplynutím lehoty na schválenie, resp. odmietnutie sa má za to, že Objednávateľ predloženú dokumentáciu schválil, pokiaľ táto vyhovuje minimálnym podmienkam stanoveným všeobecne záväznými právnymi predpismi a technickými normami. Akékoľvek náklady spojené s predkladaním DSRS vrátane jej odmietnutia a opakovaného predkladania, vrátane posúvania termínov vykonávania diela, znáša Zhotoviteľ. Odsúhlasenie DSRS a jej odovzdanie Objednávateľovi je podmienkou začatia preberacieho konania diela.
        14. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy, Špecifikácie predmetu zákazky, Projektovej dokumentácie, Ponuky Zhotoviteľa alebo Právnych predpisov,
        15. vyjadrenie Zhotoviteľa, že Dielo bolo vyhotovené v súlade s Projektovou dokumentáciou, platnými STN normami a Právnymi predpismi, a že Dielo je schopné trvalej a bezpečnej prevádzky,
        16. všetky písomné správy z Kontrolných dní a písomné záznamy z Odborného posúdenia Technického dozoru.
     4. Preberacie konanie sa začína dňom doručenia žiadosti o vydanie Preberacieho protokolu spolu so všetkými dokumentami podľa bodu 2.10.3 vyššie Objednávateľovi. Predloženie žiadosti o vydanie Preberacieho protokolu Objednávateľovi znamená, že podľa názoru Zhotoviteľa je Dielo vykonané a dokončené riadne v súlade so Zmluvou, nemá vady a je pripravené k úspešnému Preberaciemu konaniu. Za riadne dokončené Dielo sa považuje Dielo dokončené bez vád a v súlade s Ponukou Zhotoviteľa, Projektovou dokumentáciou, Špecifikáciou predmetu zákazky, Zmluvou a Právnymi predpismi.
     5. Do štrnástich (14) dní odo dňa začatia Preberacieho konania je Objednávateľ povinný:
        1. vydať Zhotoviteľovi Preberací protokol s uvedením dátumu, kedy bolo Dielo dokončené v súlade so Zmluvou, s výnimkou drobných nedokončených prác a vád, ktoré nebránia užívaniu Diela pre zamýšľaný účel; alebo
        2. zamietnuť žiadosť o vydanie Preberacieho protokolu s uvedením vád Diela a prác, ktoré musí Zhotoviteľ vykonať, aby bolo Dielo v súlade so Zmluvou.
     6. V prípade, ak Objednávateľ nevydá Preberací protokol alebo žiadosť o vydanie Preberacieho protokolu nezamietne v lehote podľa bodu 2.10.5, má sa za to, že Preberací protokol bol vydaný k poslednému dňu tejto lehoty. Vydaním Preberacieho protokolu alebo uplynutím lehoty podľa bodu 2.10.5 v prípade fikcie vydania Preberacieho protokolu podľa predchádzajúcej vety sa končí Preberacie konanie. Vydanie Preberacieho protokolu Zhotoviteľ Objednávateľovi potvrdí podpisom Preberacieho protokolu. Pokiaľ Zhotoviteľ podpisom nepotvrdí Objednávateľovi vydanie Preberacieho protokolu do troch (3) pracovných dní odo dňa, kedy bol Zhotoviteľovi doručený, má sa za to, že vydanie Preberacieho protokolu Zhotoviteľ podpisom potvrdil v posledný deň tejto lehoty.
     7. Dňom podpisu Preberacieho protokolu oboma Zmluvnými stranami podľa bodu 2.10.6 prechádza na Objednávateľa vlastníctvo k Dielu a nebezpečenstvo škody na Diele. Za deň podpisu Preberacieho protokolu sa považuje aj uplynutie lehoty podľa bodu 2.10.6 tejto Zmluvy.
     8. Pre vylúčenie pochybností, ak bude mať Dielo k dátumu uplynutia Lehoty plnenia zjavné vady zistené v rámci Preberacieho konania podľa tohto bodu Zmluvy, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, a to bez ohľadu na to, či boli vady v rámci Preberacieho konania zistené po dátume uplynutia Lehoty plnenia. Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v Lehote plnenia.
     9. V prípade, že Objednávateľ odmietne vydať Preberací protokol postupom podľa bodu 2.10.5.2, Zhotoviteľ po odstránení vytknutých vád opätovne predloží žiadosť o vydanie Preberacieho protokolu podľa bodu 2.10.4 tejto Zmluvy a Objednávateľovi plynie lehota v zmysle bodu 2.10.5 tejto Zmluvy, pričom bod 2.10.6 sa aplikuje primerane. Opätovným vykonaním Preberacieho konania nie je dotknutý tento bod 2.10.9. Pre vylúčenie pochybností, bez ohľadu na to, kedy Objednávateľ vydá Preberací protokol napr. aj pre prípad opakovaného Preberacieho konania (pokiaľ neplatí fikcia vydania Preberacieho protokolu podľa bodu 2.10.6) platí, že pokiaľ k uplynutiu Lehoty plnenia nebolo Dielo spôsobilé na úspešné ukončenie Preberacieho konania (t. j. vykonané bez vád resp. bez vád, ktoré bránia užívaniu Diela pre dohodnutý účel), Zhotoviteľ sa dostal do omeškania ku dňu nasledujúcemu po uplynutí Lehoty plnenia. Vyššie uvedené znamená, že odstránenie vytknutých vád Zhotoviteľom a následné vydanie Preberacieho protokolu v Preberacom konaní Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s riadnym a včasným plnením v Lehote plnenia ani nároku na náhradu škody.
     10. V prípade, ak Objednávateľ vydá Preberací protokol podľa bodu 2.10.5.1 s výnimkou drobných  vád, ktoré nebránia užívaniu Diela, Objednávateľ v Preberacom protokole určí alebo sa so Zhotoviteľom dohodne na primeranej lehote na odstránenie týchto vád. O úplnom odstránení vád Zmluvné strany vyhotovia protokol o úplnom odstránení vád . Tento protokol musí byť podpísaný oboma Zmluvnými stranami.
     11. Pokiaľ Zhotoviteľ neodstráni vady Diela v dodatočnej primeranej lehote určenej v Preberacom protokole podľa bodu 2.10.5.1 vzniká Objednávateľovi nárok na zaplatenie zmluvnej pokuty podľa bodu 3.6.1.3 tejto Zmluvy. V prípade, ak vznikne Objednávateľovi škoda v dôsledku užívania Diela s vadami uvedenými v Preberacom protokole, Zhotoviteľ Objednávateľa za túto škodu odškodní v plnom rozsahu, vrátane škody presahujúcej zmluvnú pokutu.
     12. V prípade, ak by bolo Dielo, resp. jeho časť, zhotovené s podstatnými neodstrániteľnými vadami, Objednávateľ nie je povinný takéto Dielo prevziať a zaplatiť zaň jeho cenu, resp. príslušnú časť jeho ceny.
  6. **Kolaudácia** 
     1. Bez ohľadu na ustanovenia o Preberacom konaní je Zhotoviteľ zodpovedný za to, že Dielo bude spôsobilé na úspešné absolvovanie kolaudačného konania, ktorého výstupom bude vydanie právoplatného kolaudačného rozhodnutia. Žiadosť o vydanie kolaudačného rozhodnutia na užívanie stavby podá Objednávateľ, avšak Zhotoviteľ sa zaväzuje v prípade potreby Objednávateľovi poskytnúť akúkoľvek a všetku potrebnú súčinnosť na zabezpečenie kolaudačného rozhodnutia vrátane bezplatného odstránenia akýchkoľvek nedostatkov či vád, ktoré budú zabraňovať vydaniu kolaudačného rozhodnutia, a to bez ohľadu na vydanie Preberacieho protokolu k Dielu, a to až do vydania právoplatného kolaudačného rozhodnutia.

1. **SPOLOČNÉ USTANOVENIA**
   1. **Zmluvná cena a platobné podmienky**
      1. Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a je rozčlenená nasledovne:
      2. Celková zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

Cena bez DPH: *[doplní uchádzač kladné číslo zaokrúhlené na max. dve desatinné miesta]* EUR

Sadzba DPH: *[doplní uchádzač kladné číslo zaokrúhlené na max. dve desatinné miesta]* EUR

Cena s DPH: *[doplní uchádzač kladné číslo zaokrúhlené na max. dve desatinné miesta]* EUR

(slovom: *[doplní uchádzač]* EUR)

(ďalej aj ako „**Zmluvná cena**“)

* + 1. Zmluvná cena je totožná s cenou, ktorú Zhotoviteľ predložil vo svojej Ponuke Zhotoviteľa. Zmluvná cena je premietnutá v Rozpočte Diela, ktorý tvorí Prílohu č. 2 Zmluvy. Objednávateľ je povinný uhradiť len cenu skutočne vykonaných a prevzatých prác a plnení. Zmluvná cena a Rozpočet Diela zahŕňa všetky náklady nevyhnutné na riadne vyhotovenie a dokončenie Diela a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy, Súťažných podkladov a Ponuky Zhotoviteľa. Zmluvná cena pokrýva všetky zmluvné záväzky a všetky povinnosti nevyhnutné pre riadne vyhotovenie a dokončenie Diela, vrátane všetkých Materiálov, súčiastok, dielov, cla, daní, personálneho zabezpečenia, dopravy, udelenia licencií a akýchkoľvek iných poplatkov, ktoré bude nutné vynaložiť podľa tejto Zmluvy. Pokiaľ určité práce alebo plnenie alebo jej/jeho časť nie sú obsiahnuté v Rozpočte Diela ako samostatná položka, má sa za to, že cena za túto prácu/plnenie je zahrnutá v ostatných položkách Rozpočtu Diela.
    2. Úhrady Zmluvnej ceny budú prebiehať mesačne bezhotovostným stykom na základe faktúr, ktoré zhotoviteľ doručí Objednávateľovi. Objednávateľ sa zaväzuje uhradiť iba skutočne vykonané práce a dodané materiály a zariadenia v zmysle Rozpočtu Diela potvrdené Technickým dozorom Objednávateľa na základe predložených a potvrdenýchSpráv o postupe prác spolu so súpisom skutočne vykonaných prác a dodaných materiálov a zariadení. Zmluvné strany budú pri fakturácii dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
    3. Splatnosť faktúr na čiastky zmluvnej ceny je podľa tejto Zmluvy **60 dní** od doporučeného doručenia faktúry spolu s prílohami bez nedostatkov do sídla Objednávateľa v zmysle Zmluvy, a to bezhotovostným prevodom na účet Zhotoviteľa uvedený v záhlaví Zmluvy. ​S prihliadnutím na spôsob financovania realizácie Diela (z nenávratného finančného príspevku poskytnutého Objednávateľovi zo strany Poskytovateľa NFP) zmluvné strany vyhlasujú, že zmluvné dojednanie dlhšej lehoty na splnenie peňažného záväzku podľa predchádzajúcej vety nie je v hrubom nepomere k právam a povinnostiam vyplývajúcim zo záväzkového vzťahu pre jednotlivé Zmluvné strany a takéto osobitné dojednanie odôvodňuje povaha predmetu plnenia záväzku.
    4. Faktúra vystavená na základe tejto Zmluvy musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj nasledovné údaje: odvolávku na túto Zmluvu a popis plnenia v zmysle predmetu Zmluvy, podklady k fakturácii – Správy o postupe prác a súpis vykonaných prác a dodaných materiálov a zariadení. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
    5. V prípade požiadavky Riadiaceho orgánu alebo Sprostredkovateľského orgánu na formálnu úpravu vystavených faktúr, resp. iných Usmernení k fakturácií a následného predkladania Žiadosti o platbu na RO/SO, bude Zhotoviteľ postupovať podľa pokynov a usmernení Objednávateľa.
    6. **Mechanizmus indexácie**
       1. K prvému uplatneniu mechanizmu indexácie dochádza najskôr po 2 (dvoch) kvartáloch nasledujúcich po kvartáli, v ktorom uplynula lehota na predkladanie ponúk do Súťaže na zhotovenie Diela.
       2. Základným predpokladom pre uplatnenie mechanizmu indexácie je pre Zhotoviteľa stavby dodržiavanie Harmonogramu prác vrátane lehoty výstavby. Pre aplikáciu mechanizmu indexácie je rozhodujúcim obdobím kvartál, pričom:

a) referenčným obdobím (označené ako obdobie „𝑡0“) je kvartál, do ktorého spadá kalendárny deň, v ktorý uplynula lehota na predkladanie ponúk do Súťaže na zhotovenie Diela;

b) rozhodujúcim obdobím (označené ako obdobie „𝑡“), je obdobie (kvartál), za ktoré si Zhotoviteľ stavby uplatňuje indexáciu.

* + - 1. V prípade, ak pri realizácii Diela nedôjde k predĺženiu lehoty výstavby, pre mechanizmus indexácie sa použije referenčné obdobie a rozhodujúce obdobie podľa bodu 3.2.8.2 tejto Zmluvy.
      2. V prípade, ak pri realizácii stavby dôjde k predĺženiu lehoty výstavby alebo zmene Harmonogramu prác v čase podpisu Zmluvy, na základe udalostí, ktoré preukázateľne zo strany Zhotoviteľa nebolo možné vopred predpokladať a zároveň Zhotoviteľ vykonal všetky adekvátne úkony k zabráneniu predĺženia lehoty výstavby, pre mechanizmus indexácie sa použije referenčné obdobie a rozhodujúce obdobie podľa 3.2.8.2 tejto Zmluvy.
      3. V prípade, ak pri realizácii Diela dôjde k predĺženiu zmluvnej lehoty výstavby z dôvodov na strane Zhotoviteľa, pre mechanizmus indexácie za práce realizované po pôvodnej lehote výstavby bude rozhodujúcim obdobím kvartál pôvodnej lehoty výstavby.
      4. V stanovenom vzorci pre výpočet indexácie, podľa bodu 3.2.8.9 Zmluvy, je fixná časť nákladov realizovaného Diela, ktoré nepodliehajú indexácii, stanovená vo výške 10 % a hodnota nákladov, ktorá podlieha indexácii, je stanovená vo výške 90 % z celkovej realizovanej stavby (Diela). Zdrojmi vstupov pre výpočet násobiteľa úpravy (koeficientu zmeny) pre mechanizmus indexácie sú ukazovatele Harmonizované indexy spotrebiteľských cien (priemer roka 2015=100) - mesačne [sp0017ms], Priemerné ceny pohonných látok v SR - mesačne [sp0202ms], a Indexy cien stavebných prác a materiálov (2015=100) - štvrťročne [sp2063qs], ktoré sú publikované Štatistickým úradom Slovenskej republiky na jeho webovom sídle www.statistics.sk.
      5. Vykazované mesačné hodnoty ukazovateľov Harmonizované indexy spotrebiteľských cien (priemer roka 2015=100) - mesačne [sp0017ms] – Spotrebiteľské ceny úhrnom a Priemerné ceny pohonných látok v SR - mesačne [sp0202ms] – Motorová nafta, je potrebné previesť na obdobie kvartál pre obdobia 𝒕𝟎 a 𝒕 tak, že sa vypočíta aritmetický priemer vykazovaných hodnôt za 3 relevantné mesiace prislúchajúce k obdobiu 𝒕𝟎 a 𝒕. Vypočítané aritmetické priemery sa matematicky zaokrúhľujú na 3 desatinné miesta. Hodnota použitá z ukazovateľa Indexy cien stavebných prác a materiálov (2015=100) - štvrťročne [sp2063qs] – Indexy stavebných materiálov (výrobné ceny) je už uvádzaná za štvrťrok a má povahu indexu k bázickému obdobiu priemer roka 2015, t. j. index priemer 2015=100. Podiely každého z 3 (troch) ukazovateľov sa matematicky zaokrúhľujú na 3 desatinné miesta.
      6. Výsledná hodnota násobiteľa úpravy môže dosahovať hodnoty:

a) Hodnota násobiteľa úpravy (koeficientu zmeny) väčšia ako číslo 1 znamená dodatočné finančné nároky.

b) Hodnota násobiteľa úpravy (koeficientu zmeny) nižšia ako číslo 1 znamená zníženie finančných nárokov.

c) Hodnota násobiteľa úpravy (koeficientu zmeny) rovná číslu 1 je hodnotou bez zmeny vo finančných nárokoch.

* + - 1. Vzorec pre výpočet indexácie je nasledovný:



Kde:

𝑷𝒕 : násobiteľ úpravy (koeficient zmeny), ktorý bude použitý pre odhadnutú zmluvnú hodnotu vykonanú za obdobie „𝒕“, pričom týmto obdobím je kvartál. Hodnota násobiteľa úpravy sa zaokrúhľuje matematicky na 3 desatinné miesta.

𝒕 : ukončený kvartál (koncový) je rozhodujúce obdobie, za ktoré uchádzač uplatňuje indexáciu.

𝒕𝟎 : referenčné obdobie, kvartál do ktorého spadá kalendárny deň, v ktorý uplynula lehota na predkladanie ponúk do súťaže na zhotovenie stavby.

𝟎,𝟏𝟎 : pevný koeficient 10 %, ktorý reprezentuje časť nákladov na stavebné činnosti a stavby, ktoré nepodliehajú indexácii.

𝟎,𝟐𝟎 : koeficient 20 %, ktorý predstavuje časť nákladov za realizované stavebné činnosti a stavby, ktoré podliehajú indexácii, a reprezentuje zmenu osobných nákladov resp. nákladov na pracovnú silu.

𝑯𝑰𝑪𝑷 : ukazovateľ Harmonizované indexy spotrebiteľských cien (priemer roka 2015=100) - mesačne [sp0017ms] – Spotrebiteľské ceny úhrnom– (Harmonized indices of consumer prices) na Slovensku publikovaný Štatistickým úradom Slovenskej republiky na jeho internetovej stránke www.statistics.sk.

𝑯𝑰𝑪𝑷𝒕 : hodnota ukazovateľa Harmonizované indexy spotrebiteľských cien (priemer roka 2015=100) – mesačne [sp0017ms] – Spotrebiteľské ceny úhrnom – prepočítaná za kvartál, v období „𝒕“.

𝑯𝑰𝑪𝑷𝒕𝟎 : hodnota ukazovateľa Harmonizované indexy spotrebiteľských cien (priemer roka 2015=100) – mesačne [sp0017ms] – Spotrebiteľské ceny úhrnom– za referenčné obdobie (kvartál) v období „𝒕𝟎“, t. j. kvartál, v ktorý uplynula lehota na predkladanie ponúk do súťaže na zhotovenie stavby.

𝟎,𝟎𝟖 : koeficient 8 %, ktorý predstavuje časť nákladov za realizované stavebné činnosti a stavby, ktoré podliehajú cenovej úprave a reprezentuje zmenu cien pohonných hmôt (motorovej nafty).

𝑫 : ukazovateľ Priemerné ceny pohonných látok v SR (Motorová nafta) – mesačne [sp0202ms] prepočítaný za kvartál, publikovaný Štatistickým úradom Slovenskej republiky na jeho internetovej stránke www.statistics.sk.

𝑫𝒕 : hodnota ukazovateľa Priemerné ceny pohonných látok v SR (Motorová nafta) – mesačne [sp0202ms] prepočítaná za kvartál, v období „𝒕“

𝑫𝒕𝟎 : hodnota ukazovateľa Priemerné ceny pohonných látok v SR (Motorová nafta) – mesačne [sp0202ms] prepočítaná za kvartál, v období „𝒕𝟎“, t. j. kvartál, v ktorý uplynula lehota na predkladanie ponúk do Súťaže na zhotovenie stavby.

𝟎,𝟔𝟐 : koeficient 62 %, ktorý predstavuje časť nákladov za realizované stavebné činnosti a stavby, ktoré podliehajú cenovej úprave a reprezentuje zmenu nákladov cien materiálov a výrobkov spotrebovávaných v stavebníctve SR.

𝑪𝑴𝑰 : ukazovateľ Indexy cien stavebných prác a materiálov (2015=100) – štvrťročne [sp2063qs] – Indexy stavebných materiálov (výrobné ceny) (Price indices of constructions works and materials) za štvrťrok, ktorý je publikovaný Štatistickým úradom Slovenskej republiky na jeho internetovej stránke www.statistics.sk.

𝑪𝑴𝑰𝒕 : hodnota ukazovateľa Indexy cien stavebných prác a materiálov (2015=100) – štvrťročne [sp2063qs] – Indexy stavebných materiálov (výrobné ceny) v období „𝒕“.

𝑪𝑴𝑰𝒕𝟎 : hodnota ukazovateľa Indexy cien stavebných prác a materiálov (2015=100) – štvrťročne [sp2063qs] – Indexy stavebných materiálov (výrobné ceny) v období „𝒕𝟎“.

* 1. **Riziko a zodpovednosť za škodu**
     1. Zhotoviteľ zodpovedá bez obmedzenia za všetky škody, ktoré vzniknú porušením jeho povinností vyplývajúcich z tejto Zmluvy, ktoré vzniknú Objednávateľovi a iným osobám na Stavenisku, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
     2. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
     3. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov Dokumentácie Zhotoviteľa, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
     4. Zhotoviteľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:
        1. je mimo kontroly Zmluvnej strany;
        2. proti jej vzniku sa Zmluvná strana nemohla primerane zabezpečiť;
        3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
        4. Zmluvná strana ju v čase uzavretia tejto Zmluvy objektívne nemohla predvídať,

pričom sa môže jednať najmä, nie však výlučne o vojnu, vojnový stav, terorizmus, vzburu, prevrat, prírodné katastrofy ako zemetrasenie, hurikán, vulkanická činnosť, epidémia a podobné okolnosti (okolnosti podľa tohto bodu ďalej aj ako „**Vyššia moc**“).

* + 1. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä tak prekážku podľa bodu 3.3.4 a bodu 2.6.3 tejto Zmluvy, ale aj podľa akéhokoľvek iného ustanovenia tejto Zmluvy, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky Vyššej moci.
  1. **Záručná doba a zodpovednosť za vady**
     1. Zhotoviteľ zodpovedá za to, že Dielo, ako aj všetky Materiály budú mať počas Záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené. Záručná doba začína plynúť dňom podpisu Preberacieho protokolu oboma Zmluvnými stranami a trvá po dobu **šesťdesiat (60) mesiacov** (ďalej aj ako „**Záručná doba**“).
     2. Zmluvné strany sa dohodli, že aby bolo Dielo a Dokumentácia Zhotoviteľa počas celej Záručnej doby v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky práce k odstráneniu vád Diela a Dokumentácie Zhotoviteľa oznámených Objednávateľom.
     3. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď dôjde k zisteniu tejto vady až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa. Lehota na odstránenie vád je uvedená v bode 3.4.4 tejto Zmluvy.
     4. Zhotoviteľ určuje ako zodpovednú osobu na oznamovanie vád a havarijných udalostí [*meno a priezvisko - doplní uchádzač*], tel. číslo. [*doplní uchádzač*], e-mail: [*doplní uchádzač*]. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne, a to zaslaním emailu na vyššie uvedenú emailovú adresu. Zhotoviteľ sa zaväzuje, že v každom konkrétnom prípade riadne reklamovanú vadu odstráni spôsobom a v termíne dohodnutom s Objednávateľom. Pokiaľ nebude dohodnuté inak, Zhotoviteľ sa zaväzuje začať s odstraňovaním reklamovaných vád v Záručnej dobe bez zbytočného odkladu po doručení reklamácie. Vady sa Zhotoviteľ zaväzuje odstrániť podľa písomnej dohody a závislosti od charakteru konkrétnej vady, vždy však v čo možno najkratšom čase, najneskôr v lehote do 30 dní odo dňa doručenia reklamácie.
     5. Zhotoviteľ znáša všetky náklady spojené s odstránením vád Diela. Záručná doba neplynie po dobu, po ktorú Objednávateľ nemôže užívať Dielo, resp. časť Diela pre jeho vady, za ktoré zodpovedá Zhotoviteľ.
  2. **Práva duševného vlastníctva** 
     1. V prípade, že Dielo a/alebo akákoľvek časť predmetu plnenia podľa tejto Zmluvy bude mať povahu autorského diela v zmysle Autorského zákona, tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu, resp. sublicenciu na použitie takto chráneného autorského diela, a to výhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela, Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie podľa tohto bodu je zahrnutá v Rozpočte Zmluvnej ceny.
     2. Zhotoviteľ vyhlasuje, že dodaním (i) akéhokoľvek softwarového, či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia alebo dokumentácie, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela.
     3. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek výrobcov a prevádzkovateľov systémov, softwarov, zariadení Diela, či akýchkoľvek iných osôb, potrebné pre prevádzkovanie Diela.
     4. Objednávateľ prevzatím Diela nepreberá žiadnu zodpovednosť za prípadné porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnením tejto Zmluvy.
     5. Zhotoviteľ sa zaväzuje Objednávateľa odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s Dokumentáciou Zhotoviteľa, výrobou alebo vyhotovením Diela alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto bodu Zmluvy.
  3. **Zmluvné sankcie**
     1. V prípade, že nastane niektorá z nižšie uvedených okolností má Objednávateľ na základe faktúry nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):
        1. v prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny Diela, a to za každý aj začatý deň omeškania;
        2. v prípade omeškania Zhotoviteľa s plnením termínov a medzitermínov uvedených v Harmonograme prác má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny, a to za každý aj začatý deň omeškania;
        3. v prípade omeškania Zhotoviteľa s odstránením vád Diela podľa bodu 2.10.11 tejto Zmluvy má Objednávateľ nárok na zaplatenie zmluvnej pokuty vo výške 0,01 % zo Zmluvnej ceny, a to za každý aj začatý deň omeškania;
        4. v prípade omeškania Zhotoviteľa s odstránením vád Diela podľa bodu 3.4.3 tejto Zmluvy má Objednávateľ nárok na zaplatenie zmluvnej pokuty vo výške 0,01 % zo Zmluvnej ceny a to za každý aj začatý deň omeškania;
        5. v prípade, ak Zhotoviteľ zadá určitú časť plnenia tejto Zmluvy Subdodávateľovi v rozpore s postupom podľa bodu 3.8 tejto Zmluvy, má Objednávateľ nárok na zaplatenie zmluvnej pokuty vo výške 5.000,- EUR (slovom: päťtisíc eur);
        6. V prípade, ak Zhotoviteľ nedodrží pokyn Objednávateľa podľa tejto Zmluvy má Objednávateľ nárok na zaplatenie zmluvnej pokuty vo výške 300,- EUR (slovom: tristo eur), a to za každý aj začatý deň, kedy toto porušenie alebo neplnenie trvá;
        7. V prípade ak nastane ktorákoľvek okolnosť oprávňujúca Objednávateľa odstúpiť od tejto Zmluvy z dôvodov porušenia Zmluvy zo strany Zhotoviteľa, má Objednávateľ nárok na zaplatenie zmluvnej pokuty vo výške 5 % zo Zmluvnej ceny (maximálne však do výšky 10 % Zmluvnej ceny v kumulácii s ostatnými zmluvnými pokutami).
     2. V prípade omeškania Objednávateľa s úhradou faktúr má Zhotoviteľ nárok na zaplatenie úroku   
        z omeškania v súlade s § 369 ods. 2 Obchodného zákonníka za každý aj začatý deň omeškania.
     3. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške, vzhľadom k tomu sa zmluvná pokuta nezapočítava s náhradou škody a výška škody nie je limitovaná výškou zmluvnej pokuty.
     4. Splatnosť faktúry za zmluvnú pokutu vystavenej podľa tohto bodu bude minimálne sedem (7) kalendárnych dní.
  4. **Trvanie a ukončenie Zmluvy**
     1. Táto Zmluva nadobúda platnosť dňom jej podpisu oboma Zmluvnými stranami. Táto Zmluva, s výnimkou tohto bodu 3.7.1 a bodov 3.7.7, 3.12.2, 3.12.4 a 3.12.7, nadobúda účinnosť dňom nasledujúcim po dni zverejnenia tejto Zmluvy v súlade s príslušnými právnymi predpismi Slovenskej republiky a po súčasnom splnení odkladacích podmienok, ktorými sú:

a) ukončenie finančnej kontroly, ak Poskytovateľ NFP neidentifikoval nedostatky, ktoré by mali alebo mohli mať vplyv na výsledok Súťaže, pričom rozhodujúci je dátum doručenia správy z kontroly Objednávateľovi. Ak boli v rámci finančnej kontroly Súťaže identifikované nedostatky, ktoré mali alebo mohli mať vplyv na výsledok Súťaže, táto odkladacia podmienka sa považuje za splnenú momentom súhlasu Objednávateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za verejné obstarávanie;

b) Objednávateľ písomne oznámi Zhotoviteľovi, že disponuje finančnými prostriedkami potrebnými na splnenie vlastných záväzkov podľa tejto Zmluvy;

c) Objednávateľ písomne oznámi Zhotoviteľovi, že vykonanie Diela v dohodnutej lehote podľa bodu 2.6.2 Zmluvy je postačujúce pre splnenie všetkých aktivít Projektu

(ďalej spolu ako „**odkladacie podmienky**“). Zhotoviteľ nemá voči Objednávateľovi nárok domáhať sa splnenia ktorejkoľvek odkladacej podmienky.

Zmluva v rozsahu tohto bodu 3.7.1 a bodov 3.7.7, 3.12.2, 3.12.4 a 3.12.7 nadobúda účinnosť dňom nasledujúcim po dni zverejnenia Zmluvy v súlade s príslušnými právnymi predpismi.

Deň, v ktorom Zmluva nadobudne účinnosť v plnom rozsahu, oznámi Objednávateľ Zhotoviteľovi bez zbytočného odkladu po nadobudnutí jej účinnosti. Ak táto Zmluva určuje počítanie lehôt odo dňa nadobudnutia účinnosti Zmluvy, dňom nadobudnutia účinnosti Zmluvy sa rozumie deň, kedy Zmluva nadobudla účinnosť v plnom rozsahu.

* + 1. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
    2. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
    3. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
    4. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
    5. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
       1. ak Zhotoviteľ v rámci Súťaže poskytol informácie alebo doklady, ktoré boli nepravdivé alebo pozmenené tak, že nezodpovedajú skutočnosti a mali vplyv na vyhodnotenie splnenia podmienok účasti alebo výber záujemcov;
       2. ak Zhotoviteľ ani opakovane nesplní výzvu k náprave podľa bodu 3.9 tejto Zmluvy;
       3. ak Zhotoviteľ opustí Dielo alebo inak jasne prejavuje úmysel nepokračovať v plnení svojich povinností podľa Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu);
       4. ak nedôjde k úspešnému absolvovaniu Preberacieho konania ani v prípade opakovaného Preberacieho konania;
       5. ak je Zhotoviteľ v omeškaní s vykonaním Diela o viac ako tridsať (30) kalendárnych dní;
       6. ​ak nastane iná okolnosť uvedená v tejto Zmluve oprávňujúca Objednávateľ odstúpiť od Zmluvy.
    6. Objednávateľ je oprávnený odstúpiť od Zmluvy aj bez udania iného dôvodu (i) v prípade zániku zmluvy o poskytnutí NFP alebo (ii) v prípade doručenia správy z kontroly verejného obstarávania k Súťaži, v rámci ktorej Poskytovateľ NFP identifikoval nedostatky, ktoré by mali alebo mohli mať vplyv na výsledok verejného obstarávania (po doručení správy z kontroly Objednávateľovi), alebo v rámci ktorej Objednávateľ nesúhlasil s výškou finančnej opravy uvedenej v návrhu správy/správe z kontroly a/alebo nesplnil podmienky na uplatnenie finančnej opravy podľa Metodického pokynu CKO č. 5, ktorý upravuje postup pri určení finančných opráv za verejné obstarávanie, alebo (iii) v prípade, že Objednávateľ písomne oznámi Zhotoviteľovi, že nedisponuje finančnými prostriedkami potrebnými na splnenie vlastných záväzkov podľa tejto Zmluvy, alebo nedôjde k splneniu odkladacej podmienky podľa bodu 3.7.1 písm. b) v lehote do 30 dní od splnenia odkladacej podmienky podľa bodu 3.7.1 písm. a), alebo (iv) v prípade, že nedôjde k splneniu odkladacej podmienky podľa bodu 3.7.1 písm. c) v lehote do 30 dní od splnenia odkladacej podmienky podľa bodu 3.7.1 písm. a). Zhotoviteľ je oprávnený odstúpiť od Zmluvy v prípade existencie dôvodov uvedených v predchádzajúcej vete v bode (iii) a (iv). Ak nedôjde k splneniu odkladacích podmienok podľa bodu 3.7.1 písm. b) a písm. c) ani do 90 dní odo dňa splnenia odkladacej podmienky podľa bodu 3.7.1 písm. a), táto Zmluva sa zrušuje ku nasledovnému dňu po uplynutí tejto lehoty 90 dní. Pre vylúčenie akýchkoľvek pochybností platí, že v prípade ukončenia Zmluvy podľa tohto bodu žiadna zo Zmluvných strán si nemôže uplatňovať akúkoľvek finančnú náhradu voči druhej Zmluvnej strane v dôsledku toho, že Zmluva nenadobudla účinnosť v plnom rozsahu.
    7. Objednávateľ môže odstúpiť od Zmluvy tiež v súlade s § 19 ods. 1 Zákona o verejnom obstarávaní v prípade:
       1. ak v čase uzatvorenia Zmluvy existoval dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní,
       2. ak táto Zmluva nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
    8. Objednávateľ môže v súlade s § 19 ods. 2 Zákona o verejnom obstarávaní odstúpiť od časti Zmluvy, ktorou došlo k podstatnej zmene Zmluvy, a ktorá si vyžadovala nove verejné obstarávanie.
    9. Objednávateľ môže v súlade s § 19 ods. 3 Zákona o verejnom obstarávaní odstúpiť od Zmluvy, ak Zhotoviteľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
    10. Zhotoviteľ je oprávnený okamžite odstúpiť od tejto Zmluvy v prípade podstatného porušenia Zmluvy Objednávateľom. Na účely tejto Zmluvy sa za podstatné porušenie Zmluvy Objednávateľom považuje najmä, nie však výlučne, ak je Objednávateľ v omeškaní s úhradou akejkoľvek splatnej čiastky o viac ako šesťdesiat (60) dní.
  1. **Subdodávatelia**
     1. Zhotoviteľ je oprávnený plnením vybraných častí tejto Zmluvy poveriť svojich Subdodávateľov. Zoznam Subdodávateľov tvorí Prílohu č. 3 tejto Zmluvy. V zozname Subdodávateľov sa uvádza podiel plnenia každého Subdodávateľa z celkovej Zmluvnej ceny plnenia a údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia, funkcia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“).
     2. V prípade, ak má počas plnenia Zmluvy Zhotoviteľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
        1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona RPVS, ak mu táto povinnosť zo Zákona RPVS vyplýva,
        2. Subdodávateľ, ktorého sa týka návrh na zmenu, musí byť schopný realizovať príslušnú časť Diela v súlade s touto Zmluvou a musí spĺňať rovnaké podmienky, ako pôvodný Subdodávateľ (ak boli stanovené),
        3. Zhotoviteľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
     3. Návrh na zmenu Subdodávateľa spolu s dokladmi podľa bodu 3.8.2.3 vyššie a aktualizovaným znením Prílohy č. 3 musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 3.8.2 vyššie.
     4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu Zmluvy.
     5. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy Subdodávateľa, Zhotoviteľ za konanie Subdodávateľa voči Objednávateľovi zodpovedá, ako keby plnenie vykonával sám.
     6. Zhotoviteľ je povinný vysporiadať všetky svoje záväzky voči subdodávateľom tak, aby mohol objednávateľ riadne užívať dielo zhotovené podľa tejto zmluvy.
     7. ​V prípade, že Zhotoviteľ neplní svoje finančné povinnosti, t. j. nevykonáva úhrady jednotlivých faktúr za práce a dodávky, ktoré pre neho realizujú Subdodávatelia, Objednávateľ poskytne Zhotoviteľovi primeranú lehotu na vykonanie nápravy. Počas plynutia takto poskytnutej lehoty je Objednávateľ oprávnený zadržať výplatu čiastkových faktúr (resp. záverečnej faktúry) vystavených Zhotoviteľom až do času, kedy nebudú záväzky Zhotoviteľa voči Subdodávateľom splnené. Počas doby zadržania platieb podľa tohto odseku Zmluvy nie je Objednávateľ v omeškaní so zaplatením svojich peňažných záväzkov voči Zhotoviteľovi a Zhotoviteľovi nevzniká nárok na žiadne zákonné ani zmluvné sankcie.
  2. **Výzva na nápravu**
     1. Objednávateľ je oprávnený kontrolovať vykonávanie Diela a plnenie akýchkoľvek povinností Zhotoviteľa na základe tejto Zmluvy. Ak Zhotoviteľ porušuje alebo neplní akýmkoľvek spôsobom túto Zmluvu, je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote na nápravu. Ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je desať (10) kalendárnych dní. Pokiaľ Zhotoviteľ nenapraví toto porušenie alebo neplnenie Zmluvy v lehote na nápravu určenej podľa tohto bodu, má Objednávateľ právo určiť Zhotoviteľovi náhradnú lehotu na nápravu. Pokiaľ Zhotoviteľ nenapraví toto porušenie alebo neplnenie Zmluvy ani v náhradnej lehote na nápravu určenej podľa tohto bodu, má Objednávateľ právo od tejto Zmluvy odstúpiť.
  3. **Banková záruka**
     1. Zhotoviteľ je do tridsiatich (30) dní odo dňa nadobudnutia účinnosti tejto Zmluvy povinný v prospech Objednávateľa pre účely krytia nárokov Objednávateľa voči Zhotoviteľovi podľa tejto Zmluvy zriadiť bankovú záruku, ktorá bude vyhovovať nižšie stanoveným požiadavkám (ďalej aj ako „**Banková záruka**“). Z Bankovej záruky musí vyplývať záväzok banky, ktorá vystavila Bankovú záruku, že na prvé požiadanie zaplatí Objednávateľovi akúkoľvek čiastku, ktorú Objednávateľ prehlási za splatnú podľa alebo na základe tejto Zmluvy, najviac však do výšky Bankovej záruky. Banková záruka musí byť platná a vymáhateľná počas platnosti Zmluvy v závislosti od podmienok uvedených nižšie nasledovne
        1. Banková záruka musí byť zriadená vo výške päť (5) % zo Zmluvnej ceny;
        2. Zhotoviteľ je povinný držať zriadenú Bankovú záruku až do uplynutia 61 mesiacov odo dňa odovzdania a prevzatia Diela stavby (t.j. o mesiac dlhšie ako je doba trvania Záručnej doby).
     2. Objednávateľ je oprávnený čerpať Bankovú záruku na akúkoľvek splatnú čiastku, ktorá Objednávateľovi vznikne z tejto Zmluvy alebo v súvislosti s ňou (vrátane čiastok splatných z dôvodu porušenia resp. nedodržania tejto Zmluvy zo strany Zhotoviteľa). V prípade čerpania Bankovej záruky o tom Objednávateľ Zhotoviteľa bezodkladne informuje. V takom prípade je Zhotoviteľ bezodkladne, najneskôr do piatich pracovných dní od kedy sa dozvie o čerpaní Bankovej záruky, doplniť Bankovú záruku do plnej výšky podľa bodu 3.10.1 tejto Zmluvy. Po doplnení Bankovej záruky do plnej výšky platia ustanovenia tohto bodu opäť primerane.
     3. Objednávateľ vráti resp. odvolá Bankovú záruku najneskôr do desiatich (10) dní odo dňa kedy Zhotoviteľovi prestala plynúť povinnosť mať zriadenú Bankovú záruku.
     4. Zhotoviteľ môže kedykoľvek nahradiť Bankovú záruku vinkuláciou, notárskou úschovou alebo zložením finančných prostriedkov na bankový účet Objednávateľa:

IBAN: SK11 5600 0000 0004 4248 4014

Prima banka Slovensko a.s.

* 1. **Komunikácia**
     1. Zmluvné strany sa dohodli, že všetky oznámenia, požiadavky, žiadosti a akákoľvek iná komunikácia, ktorá má byť podľa tejto Zmluvy písomná sa bude doručovať doporučene poštou s doručenkou, kuriérom alebo osobne ak nie je v Zmluve výslovne dohodnutá aj iná možnosť doručovania (napr. email). Za deň doručenia sa považuje deň prevzatia písomnosti, ak nie je v Zmluve dohodnuté inak. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
     2. Akákoľvek komunikácia podľa bodu 3.11.1 vyššie bude adresovaná a doručovaná na kontaktné údaje strán uvedené v záhlaví tejto Zmluvy, poprípade na kontaktné údaje, ktoré si Zmluvné strany písomne oznámia spôsobom podľa bodu 3.11.1 vyššie.
  2. **Spoločné a záverečné ustanovenia**
     1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
     2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
     3. Zhotoviteľ sa zaväzuje strpieť výkon kontroly/auditu súvisiaceho s uskutočňovanými prácami kedykoľvek počas platnosti a účinnosti Zmluvy o poskytnutí nenávratného finančného príspevku medzi príslušným riadiacim orgánom a Objednávateľom a to oprávnenými osobami, najmä:
        1. Poskytovateľ NFP a ním poverené osoby,
        2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
        3. Najvyšší kontrolný́ úrad SR, Úrad vládneho auditu, Certifikačný́ orgán a nimi poverené osoby,
        4. Orgán auditu, jeho spolupracujúce orgány a osoby poverené na výkon kontroly/auditu,
        5. Splnomocnení zástupcovia Európskej Komisie a Európskeho dvora audítorov,
        6. Orgán zabezpečujúci ochranu finančných záujmov EÚ.
     4. Zmluva je vyhotovená v štyroch (4) rovnopisoch, pričom Objednávateľ dostane dva (2) rovnopisy a Zhotoviteľ dostane dva (2) rovnopisy.
     5. Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní. Prípadná zmena tejto Zmluvy je možná len písomnou dohodou Zmluvných strán, a to buď vo forme samostatných číslovaných dodatkov podpísaných oprávnenými zástupcami oboch Zmluvných strán alebo tam kde to Zmluva explicitne pripúšťa tak aj formou, ktorú Zmluva stanovuje (napr. zmena Harmonogramu prác, zmena Subdodávateľa podľa bodu 3.8 Zmluvy alebo zmena Zmluvy na základe pokynu na zmenu podľa bodu 2.9.10 Zmluvy).
     6. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim významu pôvodného ustanovenia a zmyslu a účelu tejto Zmluvy.
     7. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
     8. Neoddeliteľnou súčasťou zmluvy sú prílohy:

Príloha č. 1 Špecifikácia predmetu Zákazky *[Časť B. Opis predmetu zákazky súťažných podkladov a Projektová dokumentácia - Príloha č. B.1 súťažných podkladov, predloží verejný obstarávateľ pred podpisom tejto Zmluvy; táto príloha bude doplnená o prípadné vysvetlenia Súťažných podkladov poskytnuté v rámci procesu Súťaže]*

Príloha č. 2 Rozpočet Diela *[predloží úspešný uchádzač, musí byť zhodný s rozpočtom, ktorý vyplynie z jeho Ponuky]*

Príloha č. 3 Zoznam Subdodávateľov *[vypracuje úspešný uchádzač podľa bodu 3) Prílohy č. A.2. súťažných podkladov a predloží verejnému obstarávateľovi najneskôr pred podpisom Zmluvy]*

|  |  |  |  |  |  |  |
| --- | --- | --- | --- | --- | --- | --- |
| **Objednávateľ**  V Košiciach  Dňa | | **Zhotoviteľ**  V *[doplní uchádzač]*  Dňa *[doplní uchádzač]* |  | |  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Mesto Košice  Ing. Jaroslav Polaček  primátor | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Za *[doplní uchádzač]*  *[doplní uchádzač]* | | |  | |  | |